text: έως 73) Τίτλος VI: Τελική διάταξη 17 (άρθρο 74) Παράρτημα του καθεστώτος Παράρτημα I: Επιστολή διορισμού Παράρτημα II: Πίνακας αποδοχών Παράρτημα III: Λεπτομέρειες εφαρμογής του φόρου του θεσπισθέντος υπέρ των κέντρων Παράρτημα IV: Κανονισμός συνδιαλλαγής και διαιτησίας ΤΙΤΛΟΣ Ι ΓΕΝΙΚΕΣ ΔΙΑΤΑΞΕΙΣ Άρθρο 1 1. Το παρόν καθεστώς θεσπίζεται λαμβάνοντας υπόψη το διεθνή και δημόσιο χαρακτήρα των δραστηριοτήτων του Κέντρου. Ρυθμίζει ειδικότερα: τα δικαιώματα και τις υποχρεώσεις του προσωπικού, τους όρους διορισμού, τους όρους κατάταξης των θέσεων και λήξης των καθηκόντων, τους όρους εργασίας, τις αποδοχές και κοινωνικές παροχές, το πειθαρχικό καθεστώς και τα ένδικα μέσα. 2. Το διοικητικό συμβούλιο του Κέντρου, εφεξής καλούμενο «διοικητικό συμβούλιο», μπορεί να εγκρίνει τις προτάσεις ή τροποποιήσεις κανόνων τις οποίες του υποβάλλει ο διευθυντής του Κέντρου, εφεξής καλούμενος «διευθυντής», και οι οποίες αποσκοπούν στη διευκρίνιση των αρχών που καθιερώνει το παρόν καθεστώς, ασκεί δε αυτή την αρμοδιότητα ιδίως στους τομείς που ρητώς προβλέπει το καθεστώς. 3. Το διοικητικό συμβούλιο κοινοποιεί τους εγκεκριμένους κανόνες ή τις τροποποιήσεις τους στην επιτροπή βιομηχανικής συνεργασίας, στο εξής καλούμενη «επιτροπή», το συντομότερο δυνατόν, το αργότερο σε τριάντα εργάσιμες ημέρες μετά την έγκρισή τους. Το διοικητικό συμβούλιο, εάν το θεωρήσει αναγκαίο, αποφασίζει την προσωρινή εφαρμογή των εγκεκριμένων κανόνων. Εντός ανώτατης προθεσμίας τριών μηνών από της κοινοποιήσεως, η επιτροπή είτε εγκρίνει τους κοινοποιηθέντες κανόνες είτε επιφέρει τροποποιήσεις. Οι κανόνες αυτοί αρχίζουν να ισχύουν από την ημερομηνία που οι ίδιοι ορίζουν, η οποία όμως δεν μπορεί να είναι προγενέστερη της ημερομηνίας έκδοσής τους. 4. Το Συμβούλιο των Υπουργών ΑΚΕ-ΕΟΚ μπορεί, ανά πάσα στιγμή, να τροποποιήσει το παρόν καθεστώς, εισάγοντας τις τροποποιήσεις που θεωρεί ενδεδειγμένες. 5. Οι νομικοί κανόνες που ισχύουν για το διευθυντή, τον αναπληρωτή διευθυντή και τους υπαλλήλους του Κέντρου, κατά την έννοια του άρθρου 2, τους μόνους που μπορούν να επικαλεστούν είναι η Σύμβαση, η συμφωνία περί της έδρας μεταξύ του Βελγίου και του Κέντρου, το καταστατικό και ο εσωτερικός κανονισμός του Κέντρου, το παρόν καθεστώς, ο δημοσιονομικός κανονισμός του Κέντρου, οι κανόνες που εγκρίνονται σύμφωνα με τις παραγράφους 2 και 3 του παρόντος άρθρου μετά την έναρξη ισχύος του παρόντος καθεστώτος, οι εσωτερικοί εκτελεστικοί κανόνες τους οποίους ορίζει ο διευθυντής καθώς και οι τυχόν ατομικοί όροι που θεσπίζονται εγγράφως με έγκριση του διοικητικού συμβουλίου είτε κατά την πρόσληψη είτε εκ των υστέρων. Άρθρο 2 1. Το παρών καθεστώς καθορίζει τους όρους που εφαρμόζονται: - στο διευθυντή και στον αναπληρωτή διευθυντή, - στους υπαλλήλους του Κέντρου και - στους τοπικούς υπαλλήλους του Κέντρου. 2. Κατά την έννοια του παρόντος καθεστώτος, υπάλληλοι είναι τα πρόσωπα που έχουν διοριστεί με γραπτή πράξη του διευθυντή για την άσκηση καθηκόντων επί ορισμένο χρονικό διάστημα, και σύμφωνα με τις προϋποθέσεις και τους περιορισμούς που προβλέπονται στο παρόν καθεστώς. 3. Τοπικοί υπάλληλοι κατά την έννοια του παρόντος καθεστώτος είναι τα πρόσωπα που προσλαμβάνονται από το Κέντρο, με σύμβαση εργασίας ορισμένου χρόνου, για την άσκηση χειρωνακτικών ή υπηρετικών εργασιών σε θέση απασχόλησης μη προβλεπόμενης στο άρθρο 7 και σύμφωνα με τα κατά τόπους ειωθότα. Άρθρο 3 1. Το διοικητικό συμβούλιο εγκρίνει, μετά από πρόταση του διευθυντή, την πρόσληψη


text: των υπαλλήλων και την ανανέωση, την παράταση ή την ανάκληση των διορισμών των υπαλλήλων, καθώς και τους τυχόν ειδικούς ατομικούς όρους που αφορούν έναν ή περισσότερους υπαλλήλους. Εγκρίνει επίσης, μετά από πρόταση του διευθυντή, την πρόσληψη των τοπικών υπαλλήλων καθώς και την ανανέωση, παράταση ή καταγγελία των συμβάσεων εργασίας των τοπικών υπαλλήλων. 2. Ο διευθυντής ζητά την έγκριση του διοικητικού συμβουλίου για τα σημαντικά θέματα που αφορούν την πρόσληψη των υπαλλήλων και την ανανέωση, την παράταση ή την ανάκληση των διορισμών των υπαλλήλων. Τα θέματα αυτά αναφέρονται ιδίως στις κενές θέσεις, τον τρόπο δημοσίευσης των προς πλήρωση θέσεων, τις υποβληθείσες υποψηφιότητες, καθώς και τις μεθόδους και τα κριτήρια επιλογής των υποψηφίων. Άρθρο 4 1. Το προσωπικό δικαιούται να εκλέγει επιτροπή προσωπικού, η οποία αντιπροσωπεύει τα συμφέροντά του στο Κέντρο και εξασφαλίζει τη διαρκή επαφή μεταξύ του Κέντρου και του προσωπικού, συμβάλλει δε στην ομαλή λειτουργία των υπηρεσιών δίνοντας στο προσωπικό τη δυνατότητα να μορφώσει και να εκφράσει τη γνώμη του. Η επιτροπή προσωπικού μπορεί να γνωστοποιεί στο διευθυντή ή στο διοικητικό συμβούλιο κάθε πρόβλημα γενικότερης σημασίας σχετικά με την ερμηνεία και την εφαρμογή του παρόντος καθεστώτος. Η γνώμη της μπορεί να ζητηθεί για οιασδήποτε φύσεως δυσχέρεια αυτού του είδους. 2. Ο διευθυντής πρέπει να ενημερώνεται για την εκλογή της επιτροπής προσωπικού, τις υποβληθείσες υποψηφιότητες και τις δοθείσες ψήφους. 3. Εάν συμφωνεί το διοικητικό συμβούλιο, ο διευθυντής πρέπει να παράσχει σε τέσσερα το πολύ μέλη της επιτροπής προσωπικού διευκολύνσεις για την άσκηση των καθηκόντων τους στα πλαίσια της επιτροπής αυτής. Άρθρο 5 Το Κέντρο μπορεί να χρησιμοποιήσει τις υπηρεσίες αποσπασμένων εμπειρογνωμόνων. Ως αποσπασθείς εμπειρογνώμων νοείται ο εθνικός ή διεθνής δημόσιος υπάλληλος ή στέλεχος του ιδιωτικού τομέα, που διαθέτει προσόντα και εμπειρία ισοδύναμα προς τα απαιτούμενα για τους υπαλλήλους του Κέντρου και ο οποίος τίθεται στη διάθεση του Κέντρου ή ανταλλάσσεται με υπάλληλο του Κέντρου προσωρινά, βάσει κανόνων τους οποίους θεσπίζει το διοικητικό συμβούλιο κατόπιν προτάσεως του διευθυντή. ΤΙΤΛΟΣ ΙΙ ΥΠΑΛΛΗΛΟΙ ΚΕΦΑΛΑΙΟ Ι ΠΡΟΣΛΗΨΗ - ΚΑΤΑΤΑΞΗ ΤΩΝ ΘΕΣΕΩΝ - ΠΙΝΑΚΕΣ ΠΡΟΣΩΠΙΚΟΥ Άρθρο 6 1. Διορισμοί υπαλλήλων γίνονται μόνο για την πλήρωση, σύμφωνα με τις προϋποθέσεις που προβλέπει το παρόν καθεστώς, κενών θέσεων που περιλαμβάνονται στον πίνακα που προσαρτάται στον προϋπολογισμό σύμφωνα με όσα προβλέπει το άρθρο 10. 2. Οι υπάλληλοι των οποίων το διορισμό εγκρίνει το διοικητικό συμβούλιο, διορίζονται από τον διευθυντή για ορισμένη χρονική περίοδο που λήγει το αργότερο στις 31 Αυγούστου 1996. Με την επιφύλαξη των όσων ορίζει το άρθρο 11 σχετικά με τους βραχυχρόνιους διορισμούς, η διάρκεια που ορίζεται σε κάθε επιστολή διορισμού μπορεί ενδεχομένως να παραταθεί με τους όρους και τους περιορισμούς που θέτει το παρόν καθεστώς, όχι όμως πέραν της ως άνω ημερομηνίας. 3. Ο διορισμός ή η ενδεχόμενη παράταση της ισχύος του μετά τις 31 Αυγούστου 1996 εξαρτώνται από την έγκριση και τους όρους που θα καθορίσει η επιτροπή. Πάντως, η ισχύς του διορισμού ή της παράτασής του δεν διαρκεί πέραν της ημερομηνίας λήξεως της Σύμβασης. 4. Η επιστολή διορισμού του υπαλλήλου, καταρτιζόμενη βάσει του προτύπου του παραρτήματος Ι, προσδιορίζει ακριβώς την ημερομηνία ενάρξεως και λήξεως

type: contracts

jurisdiction: EU


text: της ισχύος του, την κατηγορία, το βαθμό και το κλιμάκιο στο οποίο διορίζεται ο ενδιαφερόμενος, καθώς και την υποχρέωση του υπαλλήλου να υπαχθεί στις διατάξεις του παρόντος καθεστώτος. Άρθρο 7 1. Οι θέσεις υπαλλήλων που αναφέρονται στο παρόν καθεστώς κατατάσσονται, ανάλογα με τη φύση και το επίπεδο των καθηκόντων στα οποία αντιστοιχούν, σε τρεις κατηγορίες που ορίζονται κατά φθίνουσα ιεραρχική τάξη με τις ονομασίες: «στέλεχος», «υπάλληλος εφαρμογής» και «εκτελεστικός υπάληλος». 2. Κάθε κατηγορία περιλαμβάνει βαθμούς και κάθε βαθμός κλιμάκια. Οι κατηγορίες, οι βαθμοί, τα τυπικά καθήκοντα που αντιστοιχούν σε κάθε βαθμό και τα κλιμάκια τα οποία προβλέπονται περιλαμβάνονται, μεταξύ άλλων στοιχείων, στον πίνακα που αναφέρεται στο άρθρο 50. Βάσει αυτού του πίνακα, ο διευθυντής ορίζει την περιγραφή των καθηκόντων και των αρμοδιοτήτων που συνεπάγεται κάθε θέση στο Κέντρο. 3. Η κατηγορία των «στελεχών» αντιστοιχεί σε καθήκοντα διαχείρισης, σύλληψης και μελέτης στο βιομηχανικό τομέα, που απαιτούν γνώσεις πανεπιστημιακού επιπέδου. Η κατηγορία αυτή περιλαμβάνει τέσσερα επίπεδα: α) επίπεδο 2.Α και επίπεδο 2.Β, που αντιστοιχούν στον τύπο καθηκόντων «κύριος εμπειρογνώμων», για τα οποία απαιτείται αντιστοίχως ειδική επαγγελματική πείρα τουλάχιστον είκοσι και δεκαπέντε ετών 7 β) επίπεδο 2.Γ και επίπεδο 2.Δ, που αντιστοιχούν στον τύπο καθηκόντων «εμπειρογνώμων», για τα οποία απαιτείται αντιστοίχως επαγγελματική πείρα δέκα και πέντε ετών τουλάχιστον. Ο αριθμός των θέσεων επιπέδου 2.Α δεν δύναται να υπερβαίνει το 20 % των θέσεων της κατηγορίας των στελεχών. 4. Η κατηγορία των «υπαλλήλων εφαρμογής» περιλαμβάνει τρία επίπεδα: α) δύο επίπεδα που αντιστοιχούν στους δύο τύπους καθηκόντων: «κύριος βοηθός» και «βοηθός γραμματείας», που περιλαμβάνουν καθήκοντα εφαρμογής και πλαισιώσεως, και απαιτούν γνώσεις επιπέδου μεταδευτεροβάθμιων σπουδών: - επίπεδο 3.Α που απαιτεί επαγγελματική πείρα τουλάχιστον δέκα ετών, - επίπεδο 3.Β που απαιτεί επαγγελματική πείρα τουλάχιστον πέντε ετών 7 β) ένα επίπεδο 3.Γ που αντιστοιχεί στον τύπο καθηκόντων «γραμματέας» που περιλαμβάνει εκτελεστικά καθήκοντα και απαιτεί γνώσεις επιπέδου δευτεροβάθμιας εκπαίδευσης και επαγγελματική πείρα τουλάχιστον τριών ετών. 5. Η κατηγορία των «εκτελεστικών υπαλλήλων» έχει ένα επίπεδο 4.Α που αντιστοιχεί στον τύπο καθηκόντων «υπάλληλος διοικήσεως», και περιλαμβάνει εργασίες χειρονακτικές ή υπηρετικές που απαιτούν γνώσεις επιπέδου στοιχειώδους εκπαίδευσης, που συμπληρώνονται ενδεχομένως με τεχνικές γνώσεις, και επαγγελματική πείρα τουλάχιστον δύο ετών. Άρθρο 8 1. Η κατάταξη του υπαλλήλου κατά το διορισμό, με διευκρίνιση της κατηγορίας, του βαθμού και του κλιμακίου, γίνεται από τον διευθυντή σύμφωνα με κανόνες που έχει θεσπίσει το διοικητικό συμβούλιο κατόπιν προτάσεώς του. 2. Ο προσλαμβανόμενος υπάλληλος κατατάσσεται στο πρώτο κλιμάκιο του επιπέδου του. Εντούτοις, ο διευθυντής δύναται, προκειμένου να ληφθεί υπόψη η κατάρτιση και η ειδική επαγγελματική πείρα του ενδιαφερομένου, να του χορηγήσει ένα επιπλέον κλιμάκιο αρχαιότητας στο επίπεδο αυτό, προσλαμβάνοντάς τον στο κλιμάκιο 2. 3. Για την τοποθέτηση υπαλλήλου σε θέση που αντιστοιχεί σε επίπεδο ανώτερο εκείνου στο οποίο έχει διοριστεί, απαιτείται τροποποίηση της επιστολής διορισμού. Άρθρο 9 1. Ο διευθυντής τοποθετεί κάθε υπάλληλο με τοποθέτηση ή μετάθεση σε θέση για την οποία απαιτούνται καθήκοντα της κατηγορίας και του βαθμού του, με μοναδικό κριτήριο το συμφέρον του Κέντρου και χωρίς να λαμβάνει υπόψη την ιθαγένεια. 2. Η τοποθέτηση υπαλλήλου σε θέση προϊσταμένου ή αναπληρωτή προϊσταμένου διοικητικής μονάδας, σε οποιοδήποτε


text: επίπεδο, έχει πάντοτε λειτουργικό χαρακτήρα. 3. Στις τοποθετήσεις των υπαλλήλων αντικατοπτρίζεται κατά το δυνατόν η αρχή της ισομερούς συμμετοχής ΑΚΕ-ΕΟΚ που χαρακτηρίζει το Κέντρο. Άρθρο 10 Σε πίνακα ο οποίος προσαρτάται στο γενικό προϋπολογισμό του Κέντρου εμφαίνονται ο αριθμός των θέσεων κάθε κατηγορίας, και κάθε βαθμού και οι τυχόν κενές θέσεις. Στον ίδιο πίνακα αναφέρονται ονομαστικώς όλοι οι υπάλληλοι και το διοικητικό τους επίπεδο, η ημερομνία γεννήσεώς τους και η διοικητική τους εξέλιξη εντός του Κέντρου. Άρθρο 11 1. Ο διευθυντής μπορεί, κατ' εξαίρεση και υπό τις προϋποθέσεις και τους περιορισμούς που προβλέπει το παρόν καθεστώς, να διορίζει για σύντομα χρονικά διαστήματα υπαλλήλους για την εκτέλεση συγκεκριμένων και δεόντως οριζομένων καθηκόντων. 2. Οι βραχυχρόνιοι διορισμοί γίνονται σε όλες τις κατηγορίες και όλα τα επίπεδα υπαλλήλων που προβλέπονται στον πίνακα που αναφέρεται στο άρθρο 50. Η κανονική διάρκεια ισχύος αυτών των διορισμών είναι εξάμηνη. Για τους διορισμούς αυτούς δεν επιβάλλεται η εφαρμογή των κανόνων όσον αφορά την προηγούμενη έγκριση από το διοικητικό συμβούλιο, το όριο ηλικίας και τη δοκιμαστική περίοδο κατά την ανάληψη των καθηκόντων. 3. Οι βραχυχρόνιοι διορισμοί προβλέπονται για: α) καθήκοντα που δημιουργούνται κατά τη διάρκεια ενός οικονομικού έτους και ενδέχεται να συμπεριληφθούν στην γενική διάρθρωση των υπηρεσιών κατά το επόμενο οικονομικό έτος 7 β) καθήκοντα προς συμπλήρωση του δυναμικού των υπαλλήλων που είναι τοποθετημένοι σε έναν τομέα δραστηριοτήτων ή σε μια ειδικότητα 7 γ) καθήκοντα για την υποστήριξη κατά την έναρξη ή την περάτωση τακτικώς επαναλαμβανομένων δραστηριοτήτων 7 δ) άλλα καθήκοντα προσωρινού χαρακτήρα, ιδίως την προσωρινή αντικατάσταση υπαλλήλων του Κέντρου που απουσιάζουν για έκτακτους λόγους. 4. Ο διευθυντής μπορεί να παρατείνει τους βραχυχρόνιους διορισμούς, για μία μόνο φορά και για μέγιστη διάρκεια έξι μηνών. Μετά παρέλευση της περιόδου αυτής, αλλά μόνο σε εξαιρετικές περιπτώσεις, είναι δυνατόν να υπάρξει δεύτερη παράταση για έξι το πολύ μήνες, με την επιφύλαξη προηγούμενης έγκρισης από το διοικητικό συμβούλιο. 5. Κατά τη λήξη ενός βραχυχρόνιου διορισμού τα καθήκοντα του εκάστοτε υπαλλήλου λήγουν υποχρεωτικώς, και ο εν λόγω εργαζόμενος μπορεί να διοριστεί ως υπάλληλος μόνο σε διαγωνιστική βάση υπό τις προϋποθέσεις των άρθρων 27 έως 30. ΚΕΦΑΛΑΙΟ ΙΙ ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ Άρθρο 12 1. Ο υπάλληλος του Κέντρου ασκεί τα καθήκοντά του και ρυθμίζει τη συμπεριφορά του με αποκλειστικό γνώμονα τα συμφέροντα του Κέντρου, χωρίς να ζητά ή να δέχεται οδηγίες από οποιαδήποτε κυβέρνηση, αρχή, οργάνωση ή πρόσωπα ξένα προς το Κέντρο. 2. Δεν επιτρέπεται στον υπάλληλο να δεχθεί από οποιαδήποτε κυβέρνση ή πηγή ξένη προς το Κέντρο, χωρίς άδεια του διευθυντή, εύνοια, δωρεά ή αμοιβή οιασδήποτε φύσεως, εκτός εάν αφορούν υπηρεσίες που έχουν παρασχεθεί είτε πριν από το διορισμό του, είτε κατά τη διάρκεια ειδικής άδειας, και στο πλαίσιο αυτών των υπηρεσιών. Άρθρο 13 1. Ο υπάλληλος οφείλει να απέχει από κάθε πράξη, και ειδικότερα κάθε δημόσια έκφραση γνώμης που μπορεί να θίξει την αξιοπρέπεια του λειτουργήματός του ή τη φήμη του Κέντρου. 2. Ο υπάλληλος απέχει από την άσκηση δραστηριοτήτων, αμειβομένων ή όχι, ικανών να διακυβεύσουν την ανεξαρτησία του ή να επιφέρουν ζημία στη δραστηριότητα του Κέντρου. Άρθρο 14 Όταν ο/η νόμιμος(-η)


text: σύζυγος υπαλλήλου ή εκείνος(-η) με τον/την οποίο(-α) συζεί ασκεί κατ' επάγγελμα κερδοσκοπική δραστηριότητα, ο υπάλληλος πρέπει να υποβάλει σχετική δήλωση στο Κέντρο. Στην περίπτωση που η δραστηριότητα αυτή αποδεικνύεται ασυμβίβαστη με εκείνη του υπαλλήλου ή με το συμφέρον του Κέντρου, και εάν ο υπάλληλος δεν είναι σε θέση να εγγυηθεί τον τερματισμό της εντός συγκεκριμένης και εύλογης προθεσμίας, ο διευθυντής προτείνει στο διοικητικό συμβούλιο να αποφασίσει εάν ο διορισμός του υπαλλήλου θα διατηρηθεί ή θα ανακληθεί ή εάν ανασταλεί η υπαλληλική του σχέση. Άρθρο 15 Ο υπάλληλος, ο οποίος κατά την άσκηση των καθηκόντων του αναγκάζεται να εκφέρει γνώμη για θέμα, από το χειρισμό ή τη λύση του οποίου έλκει προσωπικό συμφέρον τέτοιας φύσεως ώστε να διακυβεύεται η ανεξαρτησία του, οφείλει να ενημερώνει σχετικά το διευθυντή. Άρθρο 16 Μετά τη λήξη ισχύος του διορισμού του, ο υπάλληλος οφείλει να τηρεί τις υποχρεώσεις εντιμότητας και ευθιξίας όσον αφορά την αποδοχή ορισμένων καθηκόντων ή ευεργετημάτων. Άρθρο 17 1. Ο υπάλληλος υποχρεούται να τηρεί άκρα εχεμύθεια σε ό,τι αφορά τα γεγονότα και τις πληροφορίες που υποπίπτουν στην αντίληψή του κατά την άσκηση ή λόγω της άσκησης των καθηκόντων του 7 δεν επιτρέπεται να ανακοινώνει με οποιοδήποτε τρόπο, σε νομικό ή φυσικό πρόσωπο που δεν νομιμοποιείται να λαμβάνει γνώση, έγγραφο ή πληροφορία που δεν έχει δοθεί στη δημοσιότητα. Ο υπάλληλος υπόκειται στην υποχρέωση αυτή και μετά τη λήξη των καθηκόντων του. 2. Χωρίς την άδεια του διευθυντή ο υπάλληλος δεν επιτρέπεται να δημοσιεύει ή να δίνει για δημοσίευση, μόνος ή σε συνεργασία με άλλους, οποιοδήποτε κείμενο εφ' όσον το θέμα του άπτεται της δραστηριότητας του Κέντρου. Ο διευθυντής μπορεί να αρνηθεί την άδεια αυτή μόνον αν κρίνει ότι η προγραμματιζόμενη δημοσίευση είναι δυνατόν να βλάψει τα συμφέροντα του Κέντρου. Άρθρο 18 Όλα τα δικαίωματα, συμπεριλαμβανομένων των δικαιωμάτων πνευματικής ιδιοκτησίας, τα οποία αναφέρονται σε εργασίες που πραγματοποιούνται από τον υπάλληλο κατά την άσκηση των καθηκόντων του, περιέρχονται στο Κέντρο. Άρθρο 19 Ο υπάλληλος υποχρεούται να διαμένει στον τόπο όπου έχει τοποθετηθεί ή σε τόση απόσταση απ' αυτόν ώστε να μην παρεμποδίζεται η άσκηση των καθηκόντων του. Άρθρο 20 1. Ο υπάλληλος, ανεξάρτητα από τη θέση του στην ιεραρχία, υποχρεούται να επικουρεί και να συμβουλεύει τους ανωτέρους του, είναι δε υπεύθυνος για την εκτέλεση των καθηκόντων που του έχουν ανατεθεί. 2. Ο υπάλληλος ο επιφορτισμένος με τη λειτουργία μιας υπηρεσίας είναι υπεύθυνος έναντι των προϊσταμένων του για την εξουσία η οποία του έχει παρασχεθεί και για την εκτέλεση των διαταγών που δίδει. Η προσωπική ευθύνη των υφισταμένων του δεν τον απαλλάσσει από τις ευθύνες που τον βαρύνουν. 3. Εάν ο υπάλληλος θεωρήσει διαταγή που έλαβε ως αντικανονική ή αν θεωρήσει ότι η εκτέλεσή της μπορεί να επιφέρει σοβαρές ανωμαλίες, πρέπει να εκφράσει, εν ανάγκη εγγράφως, τη γνώμη του στον ιεραρχικά ανώτερό του. Αν ο τελευταίος εμμείνει στην εντολή εγγράφως, ο υπάλληλος πρέπει να την εκτελέσει, εκτός αν η διαταγή αυτή αντίκειται στο ποινικό δίκαιο ή ενέχει απαράδεκτο κίνδυνο για την ασφάλειά του. Άρθρο 21 1. Ο υπάλληλος υποχρεούται να επανορθώσει, εν όλω ή εν μέρει, τη


text: ζημία την οποία έχει υποστεί το Κέντρο λόγω βαρέος προσωπικού παραπτώματος κατά την άσκηση ή επ' ευκαιρία της άσκησης των καθηκόντων του. 2. Η αιτιολογημένη απόφαση περί επανορθώσεως της ζημίας λαμβάνεται από το διοικητικό συμβούλιο κατόπιν προτάσεως του διευθυντή, τηρουμένων των τύπων της πειθαρχικής διαδικασίας. Άρθρο 22 1. Τα προνόμια και οι ασυλίες, των οποίων απολαύουν οι υπάλληλοι του Κέντρου απονέμονται αποκλειστικά προς το συμφέρον του Κέντρου. Με την επιφύλαξη των διατάξεων του πρωτοκόλλου περί προνομίων και ασυλιών της Σύμβασης, οι οποίες εφαρμόζονται στο Κέντρο και στο προσωπικό του, οι υπάλληλοι δεν απαλλάσσονται ούτε από την εκπλήρωση των ατομικών τους υποχρεώσεων, ούτε από την τήρηση των νόμων και των αστυνομικών διατάξεων. 2. Όποτε γεννάται θέμα σχετικά με τα προνόμια και τις ασυλίες αυτές, ο συγκεκριμένος υπάλληλος πρέπει αμέσως να αναφέρει σχετικά στο διευθυντή. 3. Εξυπακούεται ότι, όπως προβλέπει η σύμβαση, ο υπάλληλος απολαύει στην επικράτεια των κρατών μελών και των κρατών ΑΚΕ, κατά την άσκηση των καθηκόντων του, των ειθισμένων προνομιών, ασυλιών ή διευκολύνσεων, κατ' αναλογία με τα ισχύοντα για παρόμοιους οργανισμούς που λειτουργούν υπό παρεμφερείς συνθήκες. Άρθρο 23 1. Το Κέντρο παρέχει βοήθεια στον υπάλληλο, ιδίως σε περίπτωση διώξεως των δραστών απειλών, προσβολών, εξυβρίσεων, δυσφημήσεων ή αποπειρών που στρέφονται κατά του προσώπου και της περιουσίας είτε του ιδίου είτε των μελών της οικογενείας του, λόγω της ιδιότητάς του και των καθηκόντων του. Το Κέντρο ευθύνεται εις ολόκληρον για την επανόρθωση της ζημίας που έχει υποστεί, στην περίπτωση αυτή, ο υπάλληλος, στο μέτρο που ο τελευταίος δεν είναι, εκ δόλου ή βαρείας αμελείας, υπαίτιος των ζημιών αυτών και δεν έχει επιτύχει επανόρθωση από το δράστη. 2. Το Κέντρο διευκολύνει την επαγγελματική επιμόρφωση του υπαλλήλου, στο μέτρο που αυτή συμβιβάζεται με τις απαιτήσεις της καλής λειτουργίας των υπηρεσιών και είναι σύμφωνη με τα συμφέροντα του Κέντρου. Άρθρο 24 Οι υπάλληλοι απολαύουν του δικαιώματος του συνεταιρίζεσθαι 7 δύνανται ιδίως να είναι μέλη συνδικαλιστικών ή επαγγελματικών οργανώσεων. Άρθρο 25 1. Τα μέλη του προσωπικού μπορούν να απευθύνουν αναφορά στο διευθυντή σχετικά με θέματα που αφορούν τα καθήκοντά τους. 2. Κάθε ατομική απόφαση που λαμβάνεται κατ' εφαρμογή του παρόντος καθεστώτος κοινοποιείται εγγράφως και αμελλητί στον ενδιαφερόμενο υπάλληλο. 3. Κάθε απόφαση εις βάρος υπαλλήλου πρέπει να είναι αιτιολογημένη. Άρθρο 26 1. Το Κέντρο τηρεί ατομικό φάκελο κάθε υπαλλήλου, ο οποίος περιέχει: α) όλα τα έγγραφα που απευθύνονται στον υπάλληλο και αφορούν τη διοικητική του κατάσταση και όλες τις εκθέσεις που αφορούν την ικανότητα, την απόδοση ή τη συμπεριφορά του 7 β) τις παρατηρήσεις που έχουν διατυπωθεί από τον υπάλληλο για τα έγγραφα αυτά. 2. Κάθε έγγραφο του ατομικού φακέλου του υπαλλήλου, το οποίο αναφέρεται σε πειθαρχική κύρωση πρώτου βαθμού σύμφωνα με το άρθρο 56 παράγραφος 2, ακυρώνεται μετά τριετή περίοδο εφόσον κατά τη διάρκεια αυτής της περιόδου δεν έχει επιβληθεί στον υπάλληλο νέα πειθαρχική κύρωση. 3. Ο ατομικός φάκελος του υπαλλήλου είναι εμπιστευτικός και η ανάγνωσή του επιτρέπεται μόνο μέσα στα γραφεία της διοικήσεως του Κέντρου. Εν τούτοις, διαβιβάζεται ή ανακοινώνεται, εάν χρειασθεί, σε περίπτωση διαφοράς μεταξύ του Κέντρου και του υπαλλήλου. ΚΕΦΑΛΑΙΟ ΙΙΙ ΠΡΟΣΛΗΨΕΙΣ


text: - ΠΕΡΙΟΔΙΚΗ ΑΞΙΟΛΟΓΗΣΗ - ΕΠΑΓΓΕΛΜΑΤΙΚΗ ΕΞΕΛΙΞΗ - ΛΗΞΗ ΤΩΝ ΚΑΘΗΚΟΝΤΩΝ - ΑΝΑΚΛΗΣΗ Μέρος 1 Προσλήψεις Άρθρο 27 1. Οι προσλήψεις πρέπει να αποσκοπούν να εξασφαλίζουν στο Κέντρο τη συνεργασία υπαλλήλων εξαιρετικής ικανότητας, αποδόσεως και ακεραιότητας. 2. Οι υπάλληλοι επιλέγονται σε διαγωνιστική βάση, σύμφωνα με κανόνες τους οποίους θεσπίζει το διοικητικό συμβούλιο προτάσει του διευθυντή. 3. Η διαδικασία προσλήψεων που ορίζεται με τους κανόνες που αναφέρονται στην παράγραφο 2 πρέπει να είναι ανοιχτή και διαφανής, να παρέχει δε τις ίδιες δυνατότητες συμμετοχής και διορισμού σε όλους τους υπηκόους των κρατών που υπογράφουν τη Σύμβαση. Ο υπάλληλος επιλέγεται χωρίς διακρίσεις φυλής, θρησκείας ή φύλου. Καμία θέση δεν προορίζεται αποκλειστικά για τους υπηκόους ορισμένου κράτους. Σε περίπτωση ισοδυναμίας των επαγγελματικών προσόντων και της πείρας που απαιτούνται για το διορισμό σε ορισμένη θέση, οι προσλήψεις γίνονται στην ευρύτερη δυνατή γεωγραφική βάση μεταξύ των υπηκόων των κρατών που έχουν υπογράψει τη Σύμβαση. Στους διοριζομένους υπαλλήλους αντικατοπτρίζεται κατά το δυνατόν η αρχή της ισομερούς συμμετοχής ΑΚΕ-ΕΟΚ που χαρακτηρίζει το Κέντρο. Άρθρο 28 1. Δεν διορίζονται υπάλληλοι όσοι: α) δεν είναι υπήκοοι ενός από τα κράτη που υπογράφουν τη Σύμβαση 7 β) δεν είναι στρατολογικώς εντάξει κατά την εκάστοτε εφαρμοζόμενη νομοθεσία περί στρατολογίας 7 γ) δεν παρέχουν τα εχέγγυα ικανοτήτων και ήθους που απαιτούνται για την άσκηση των καθηκόντων 7 δ) δεν προσλήφθηκαν σύμφωνα με τους κανόνες που αναφέρονται στο άρθρο 27 παράγραφος 2 7 ε) δεν πληρούν τους όρους υγείας που απαιτούνται για την άσκηση των καθηκόντων, οι οποίοι βεβαιώνονται κατόπιν ιατρικής εξετάσεως από ιατρό που υποδεικνύει το Κέντρο 7 στ) δεν αποδεικνύουν ότι γνωρίζουν σε βάθος μια από τις κύριες γλώσσες εργασίας του Κέντρου και ικανοποιητικά μια άλλη γλώσσα εργασίας του Κέντρου, στο μέτρο που είναι αναγκαίο για τα καθήκοντα που καλούνται να ασκήσουν. 2. Πριν από την ανάληψη των καθηκόντων, κάθε υπάλληλος προσκομίζει στο Κέντρο τα ακόλουθα έγγραφα: α) ιατρικό πιστοποιητικό που βεβαιώνει ότι είναι ικανός να ασκήσει τα καθήκοντα για τα οποία προσλήφθηκε 7 β) πιστοποιητικό ότι έχει εκπληρώσει τις στρατιωτικές του υποχρεώσεις 7 γ) πιστοποιητικό που αποδεικνύει ότι είναι υπήκοος ενός από τα κράτη που υπογράφουν τη Σύμβαση και ότι απολαύει των πολιτικών του δικαιωμάτων 7 δ) τα έγγραφα οικογενειακής κατάστασης που τον αφορούν, καθώς και εκείνα που αφορούν τον/τη σύζυγό του και τα συντηρούμενα τέκνα του. 3. Εφόσον του το ζητήσει το Κέντρο, ο υπάλληλος πρέπει να δεχτεί να υποβληθεί σε ιατρική εξέταση από τον ιατρό-σύμβουλο του Κέντρου, και δη πριν από τη λήξη της δοκιμαστικής περιόδου. Άρθρο 29 1. Για την πλήρωση των κενών θέσεων, ο διευθυντής αφού προηγουμένως εξετάσει τις δυνατότητες τοποθέτησης υπαλλήλων του Κέντρου στις θέσεις αυτές, με μετάθεση ή προαγωγή κατά επίπεδο ή κατηγορία σύμφωνα με τα άρθρα 33 και 34, κινεί διαδικασία πρόσληψης σε διαγωνιστκή βάσει σύμφωνα με τους κανόνες που αναφέρονται στο άρθρο 27 παράγραφος 2. 2. Η διαδικασία αυτή μπορεί επίσης να κινηθεί με σκοπό την κατάρτιση εφεδρικού πίνακα. Άρθρο 30 1. Κατά την πρόσληψή του, ο υπάλληλος υποχρεούται να διανύσει δοκιμαστική περίοδο διαρκείας μέχρι έξι μηνών. Κατά τη διάρκεια της περιόδου αυτής γίνονται


text: περιοδικές αξιολογήσεις της εργασίας του από τους ανωτέρους του. 2. Κατά τη διάρκεια της δοκιμαστικής περιόδου, το διοικητικό συμβούλιο, βάσει προτάσεως του διευθυντή, μπορεί να παύσει χωρίς προειδοποίηση τον υπάλληλο που δεν επέδειξε επαρκείς επαγγελματικές ικανότητες. Η ανάκληση του διορισμού του ισχύει από τη στιγμή της κοινοποιήσεως της απόφασης του διοικητικού συμβουλίου στον ενδιαφερόμενο. Μέρος 2 Περιοδική αξιολόγηση - Επαγγελματική εξέλιξη Άρθρο 31 1. Κάθε δώδεκα μήνες από την ημερομηνία του διορισμού και σύμφωνα με τους όρους που καθορίζονται από κανόνες που καθορίζει ο διευθυντής, η ικανότητα, η απόδοση και η συμπεριφορά του υπαλλήλου στην υπηρεσία αποτελούν το αντικείμενο αξιολογικής έκθεσης που συντάσσεται από τους ανωτέρους του. 2. Η αξιολογική έκθεση γνωστοποιείται στον υπάλληλο, ο οποίος έχει την ευχέρεια να επισυνάπτει κάθε παρατήρηση που θεωρεί χρήσιμη. Άρθρο 32 1. Ο υπάλληλος που έχει συμπληρώσει ικανοποιητική διαρκή υπηρεσία τουλάχιστον δύο ετών στον ίδιο βαθμό και στο ίδιο κλιμάκιο, και του οποίου ο διορισμός ισχύει τουλάχιστον για έναν ακόμη μήνα μετά την εν λόγω διετία, είναι δυνατόν να προαχθεί κατά ένα κλιμάκιο στο επίπεδο στο οποίο έχει καταταγεί, με την προϋπόθεση ότι δεν βρίσκεται ήδη στο ανώτατο κλιμάκιο αυτού του βαθμού. 2. Κατά το διάστημα από την ημερομηνία υπογραφής της Σύμβασης μέχρι τις 31 Αυγούστου 1996, αυτός ο προβιβασμός κατά ένα κλιμάκιο μπορεί να γίνει μόνο μία φορά. 3. Ο κατά κλιμάκιο προβιβασμός, κατά την περίοδο από 1ης Σεπτεμβρίου 1996 μέχρι τη λήξη εφαρμογής της Σύμβασης, γίνεται κατόπιν εγκρίσεως της επιτροπής και υπό τους όρους που αυτή θεσπίζει σύμφωνα με το άρθρο 6 παράγραφος 3. 4. Ο προβιβασμός του υπαλλήλου στο τελευταίο κλιμάκιο κάθε επιπέδου γίνεται μόνο κατ' εξαίρεση και ως αποτέλεσμα επιδόσεων πολύ υψηλής ποιότητας. 5. Ο κατά κλιμάκιο προβιβασμός δεν είναι αυτόματος, αλλά αποφασίζεται από το διευθυντή με γνώμονα την ικανότητα, την απόδοση και τη συμπεριφορά του υπαλλήλου, όπως αυτές εκτιμώνται από τους ανώτερους του, επίσης δε ανάλογα με την εξέλιξη των καθηκόντων του επί το πολυπλοκότερο. Άρθρο 33 1. Κάθε προαγωγή του υπαλλήλου κατά επίπεδο ή κατηγορία γίνεται μόνο για την πλήρωση κενών θέσεων και μόνο με διορισμό από το διευθυντή στο αμέσως ανώτερο επίπεδο ή κατηγορία, σύμφωνα με κανόνες που θεσπίζει το διοικητικό συμβούλιο προτάσει του διευθυντή. 2. Ο υπάλληλος που θα διοριστεί στο αμέσως ανώτερο επίπεδο της κατηγορίας στην οποία ανήκει, επιλέγεται μεταξύ των υποψηφίων υπαλλήλων που έχουν συμπληρώσει τον ελάχιστο χρόνο υπηρεσίας στο επίπεδό τους, μετά από συγκριτική εξέταση των προσόντων των υποψηφίων και των εκθέσεων που συνέταξαν γι' αυτούς οι ιεραρχικώς ανώτεροί τους. 3. Ο διορισμός υπαλλήλου στην αμέσως ανώτερη κατηγορία μπορεί να γίνει μόνο κατόπιν διαγωνιστικής δοκιμασίας μεταξύ των υποψηφίων που έχουν την απαιτούμενη κατάρτιση και πείρα, και έχουν συμπληρώσει τον ελάχιστο χρόνο υπηρεσίας στο επίπεδό τους. Ο υπάλληλος διορίζεται στο κατώτερο επίπεδο της νέας κατηγορίας. 4. Ο ελάχιστος χρόνος υπηρεσίας που απαιτείται για το δικαίωμα προαγωγής κατά επίπεδο ή κατηγορία ορίζεται από τους κανόνες που αναφέρονται στην παράγραφο 1. Άρθρο 34 1. Ο υπάλληλος κατατάσσεται στο κλιμάκιο για το οποίο ο βασικός μισθός είναι ο πλησιέστερος προς εκείνον που εισέπραττε στο προηγούμενο επίπεδό


text: του. 2. Ο βασικός μισθός του υπαλλήλου στο νέο βαθμό αποκλείεται να είναι κατώτερος από το μισθό που εισέπραττε στο προηγούμενο επίπεδο. Μέρος 3 Λήξη των καθηκόντων - Ανάκληση διορισμού Άρθρο 35 1. Εκτός απο την περίπτωση του θανάτου του υπαλλήλου, η λήξη των καθηκόντων επέρχεται: α) κατά την ημερομηνία την καθοριζόμενη στην επιστολή διορισμού ορισμένου χρόνου 7 β) κατά τη λήξη προθεσμίας καταγγελίας που γίνεται με πρωτοβουλία του Κέντρου ή του υπαλλήλου, η οποία αντιστοιχεί σε ένα μήνα για κάθε έτος υπηρεσίας μετά την ημερομηνία διορισμού, υπό την επιφύλαξη όσων ορίζει η παράγραφος 3 σχετικά με τους βραχυχρόνιους διορισμούς 7 γ) στο τέλος του μηνός εντός του οποίου ο υπάλληλος συμπληρώνει το 65ο έτος της ηλικίας του, με την επιφύλαξη όσων ορίζει το άρθρο 11 παράγραφος 2 σχετικά με τους βραχυχρόνιους διορισμούς 7 2. Σε περίπτωση ανάκλησης του διορισμού με πρωτοβουλία του Κέντρου πριν από το τέλος της περιόδου που προβλέπεται στην πράξη διορισμού, ο υπάλληλος δικαιούται, στο τέλος της προθεσμίας καταγγελίας που προβλέπεται στην παραγράφο 1 στοιχείο β), αποζημίωση ίση προς το ένα τρίτο του βασικού του μισθού για την περίοδο μεταξύ της τελευταίας ημέρας εργασίας και της ημερομηνίας κατά την οποία κανονικά θα έληγε ο διορισμός του, υπό την επιφύλαξη των διατάξεων της παραγράφου 3. Εάν ο διευθυντής παύσει έναν υπάλληλο πριν από τη λήξη της προαναφερόμενης προθεσμίας καταγγελίας, ο υπάλληλος εξακολουθεί να εισπράττει το βασικό του μισθό, που αντιστοιχεί στην υπολειπόμενη περίοδο καταγγελίας. 3. Όταν πρόκειται για ανάκληση του διορισμού με πρωτοβουλία του Κέντρου, πριν από το τέλος της περιόδου που προβλέπεται στην επιστολή διορισμού σε περίπτωση βραχυχρόνιου διορισμού σύμφωνα με το άρθρο 11, πρέπει να προηγηθεί προθεσμία καταγγελίας ενός μηνός. Στην περίπτωση αυτή ο υπάλληλος δικαιούται αποζημίωσης ίσης προς το ήμισυ του βασικού του μισθού για την περίοδο μεταξύ της τελευταίας ημέρας εργασίας και την ημερομηνία κατά την οποία θα έληγε κανονικά η ισχύς του διορισμού του. Άρθρο 36 Ο διορισμός ενός υπαλλήλου μπορεί να ανακληθεί χωρίς προειδοποίηση, με πρωτοβουλία του διοικητικού συμβουλίου, μετά από πρόταση του διευθυντή: α) κατά τη διάρκεια ή κατά τη λήξη της περιόδου δοκιμασίας, κατά τα οριζόμενα στο άρθρο 30 παράγραφος 2 7 β) εάν ο υπάλληλος πάψει να συγκεντρώνει τις προϋποθέσεις του άρθρου 28 παράγραφος 1 7 γ) στην περίπτωση του άρθρου 37 7 δ) στην περίπτωση του άρθρου 38. Άρθρο 37 1. Εάν ο υπάλληλος διαπράξει σοβαρή παράβαση των υποχρεώσεών του από δόλο ή αμέλεια, είναι δυνατή η ανάκληση του διορισμού χωρίς προειδοποίηση για πειθαρχικούς λόγους, μόλις περατωθεί η πειθαρχική διαδικασία η προβλεπόμενη στο κεφάλαιο VΙ του παρόντος τίτλου. Η απόφαση ανάκλησης λαμβάνεται από το διοικητικό συμβούλιο προτάσει του διευθυντή, απαιτείται δε να έχει δοθεί στον ενδιαφερόμενο η δυνατότητα να υπερασπίσει τον εαυτό του. 2. Πριν από την ανάκληση, είναι δυνατή η αναστολή της υπαλληλικής σχέσης υπό τους όρους που προβλέπονται στο άρθρο 58. 3. Σε περίπτωση ανάκλησης σύμφωνα με την παράγραφο 1, ο διευθυντής μπορεί να προτείνει στο διοικητικό συμβούλιο να περιορίσει ή να αφαιρέσει το δικαίωμα του ενδιαφερομένου προς είσπραξη των αποζημιώσεων και προς επιστροφή των


text: εξόδων που προβλέπονται στους κανόνες που αναφέρονται στα άρθρα 47 και 53. Άρθρο 38 1. Το Κέντρο ανακαλεί χωρίς προειδοποίηση το διορισμό ενός υπαλλήλου, μόλις ο διευθυντής διαπιστώσει ότι κατά το διορισμό του ο ενδιαφερόμενος υπέβαλε εν γνώσει του ψευδή στοιχεία σχετικά με τα επαγγελματικά του προσόντα ή με τις κατά το άρθρο 28 παράγραφος 1 προϋποθέσεις. 2. Στην περίπτωση που αναφέρεται στην παράγραφο 1, την ανάκληση αποφασίζει το διοικητικό συμβούλιο προτάσει του διευθυντή, αφού απολογηθεί ο ενδιαφερόμενος και ολοκληρωθεί η πειθαρχική διαδικασία η προβλεπόμενη στο κεφάλαιο VΙ του παρόντος τίτλου. 3. Πριν από την ανάκληση, είναι δυνατή η αναστολή της υπαλληλικής σχέσεως, κατά τα οριζόμενα στο άρθρο 58. Εφαρμόζονται επίσης οι διατάξεις του άρθρου 37 παράγραφος 3. ΚΕΦΑΛΑΙΟ IV ΣΥΝΘΗΚΕΣ ΕΡΓΑΣΙΑΣ Τμήμα 1 Διάρκεια της εργασίας Άρθρο 39 1. Ο εν ενεργεία υπάλληλος βρίσκεται ανά πάσα στιγμή στη διάθεση του Κέτρου. Η κανονική όμως διάρκεια εργασίας δεν υπερβαίνει τις 42 ώρες εβδομαδιαίως, κατανεμόμενες σε γενικό ωράριο που καθορίζεται από κανόνες που ορίζονται από το διευθυντή. 2. Κατ' εξαίρεση και εφόσον υφίστανται αποχρώντες λόγοι, ο διευθυντής μπορεί να επιτρέψει στον υπάλληλο να ασκεί τα καθήκοντά του υπό συνθήκες ημιαπασχόλησης, εφόσον κρίνει ότι το μέτρο αυτό εξυπηρετεί και το καλώς εννοούμενο συμφέρον του Κέντρου.Η διαδικασία χορήγησης της ευχέρειας αυτής καθορίζεται με κανόνες που ορίζονται από το διευθυντή. 3. Ο υπάλληλος που ασκεί τα καθήκοντά του υπό καθεστώς ημιαπασχόλησης υποχρεούται να συμπληρώνει κάθε μήνα, σύμφωνα με όσα αποφάσισε ο διευθυντής, χρόνο εργασίας ίσο με το ήμισυ της κανονικής διάρκειας της εργασίας. Άρθρο 40 1. Ο υπάλληλος είναι δυνατόν να υποχρεωθεί σε πραγματοποίηση υπερωριών μόνο σε περίπτωση επείγουσας ανάγκης ή εξαιρετικού φόρτου εργασίας 7 η νυκτερινή εργασία, καθώς και η εργασία κατά τις Κυριακές και εορτές επιτρέπεται μόνο σύμφωνα με κανόνες που καθορίζει ο διευθυντής. Δεν επιτρέπεται να ζητηθεί από τον υπάλληλο η πραγματοποίηση υπερωριών άνω των 150 ωρών ανά εξάμηνο. 3. Οι υπάλληλοι που ανήκουν στις κατηγορίες «στελέχη» και «υπάλληλοι εφαρμογής» δεν δικαιούνται αμοιβής ούτε άλλου ανταλλάγματος για τις υπερωρίες τους. Τηρουμένων των όρων που καθορίζονται στους κανόνες που αναφέρονται στην παράγραφο 1, οι υπάλληλοι της κατηγορίας «εκτελεστικοί υπάλληλοι» δικαιούνται άδειας ανάπαυσης. Εάν λόγω των αναγκών της υπηρεσίας δεν είναι δυνατή η παροχή αυτής της άδειας εντός έξι μηνών από την ημερομηνία της υπερωρίας, παρέχεται αυτομάτως αμοιβή ανά ώρα υπερωριακής εργασίας, η οποία καθορίζεται στους εν λόγω κανόνες. Τμήμα Άδειες Άρθρο 41 1. Για κάθε ημερολογιακό έτος, ο υπάλληλος δικαιούται κανονική άδεια τουλάχιστον εικοσιτεσσάρων και το πολύ τριάντα εργάσιμων ημερών, κατά τα οριζόμενα σε κανόνες που καθορίζει ο διευθυντής. Οι κανόνες αυτοί καθορίζουν τους όρους μεταφοράς ημερών αδείας από ένα ημερολογιακό έτος στο επόμενο. 2. Πέραν της κανονικής άδειας, είναι δυνατόν ο διευθυντής να χορηγήσει κατ' εξαίρεση στον υπάλληλο ειδική άδεια, κατόπιν αιτήσεώς του. Οι λεπτομέρειες σχετικά με τη χορήγηση αυτής της άδειας καθορίζονται με κανόνες που θεσπίζει το διοικητικό συμβούλιο κατόπιν προτάσεως του διευθυντή. Άρθρο 42 Πέραν των κατά το άρθρο 41 αδειών, οι γυναίκες υπάλληλοι δικαιούνται άδεια μετ' αποδοχών λόγω τοκετού, εφ' όσον προσκομίσουν σχετικό ιατρικό πιστοποιητικό. Η άδεια αρχίζει


text: κανονικά έξι εβδομάδες πριν από την πιθανολογούμενη ημερομηνία τοκετού, η οποία εμφαίνεται στο πιστοποιητικό, λήγει δε κανονικά δέκα εβδομάδες μετά τον τοκετό, αφού διαρκέσει τουλάχιστον δεκαέξι εβδομάδες. Εάν όμως το ζητήσει η ενδιαφερόμενη και επιτρέπεται ιατρικώς, ο διευθυντής μπορεί να επιτρέψει να αρχίζει η άδεια σε ημερομηνία που απέχει λιγότερο από έξι εβδομάδες από την πιθανολογούμενη ημερομηνία τοκετού, οπότε οι δέκα εβδομάδες της μετά τον τοκετό άδειας προσαυξάνονται κατά χρόνο ίσο με το διάστημα στο οποίο η ενδιαφερομένη εργάστηκε μεταξύ της έκτης εβδομάδας προ του τοκετού και της ημερομηνίας του τοκετού. Άρθρο 43 Εάν ο υπάλληλος αποδεικνύει ότι κωλύεται να ασκήσει τα καθήκοντά του λόγω ασθενείας ή ατυχήματος, απολαύει αυτοδικαίως αναρρωτικής άδειας, κατά τα οριζόμενα στους σχετικούς κανόνες τους οποίους θεσπίζει το συμβούλιο προτάσει του διευθυντή. Άρθρο 44 Ο υπάλληλος ο οποίος ασκεί τα καθήκοντά του υπό συνθήκες ημιαπασχόλησης, επί όσο διάστημα διαρκεί η ημιαπασχόληση, δικαιούται το ήμισυ της κανονικής άδειας. Τα κλάσματα των αφαιρετέων ημερών δεν υπολογίζονται. Άρθρο 45 1. Πέραν των περιπτώσεων ασθενείας και ατυχήματος, ο υπάλληλος δεν δικαιούται να απουσιάσει χωρίς προηγούμενη σχετική άδεια του προϊσταμένου του. Επιφυλασσομένων των διατάξεων περί πειθαρχικών κυρώσεων, για κάθε αποδεδειγμένα παράτυπη απουσία, αφαιρείται ίσος χρόνος από την κανονική άδεια του ενδιαφερομένου. Εάν η άδεια έχει εξαντληθεί, αφαιρείται αυτομάτως από την αμοιβή του το τμήμα που αντιστοιχεί στην περίοδο απουσίας. 2. Όταν ο υπάλληλος επιθυμεί να περάσει την αναρρωτική άδεια εκτός του τόπου στον οποίο υπηρετεί, απαιτείται προηγούμενη άδεια του διευθυντή. Τμήμα 3 Αργίες Άρθρο 46 Ο κατάλογος των αργιών καταρτίζεται από το διευθυντή. ΚΕΦΑΛΑΙΟ V ΑΜΟΙΒΗ ΚΑΙ ΕΠΙΣΤΡΟΦΗ ΕΞΟΔΩΝ Άρθρο 47 1. Σύμφωνα με τους κανόνες που εκδίδει το διοικητικό συμβούλιο προτάσει του διευθυντή και επιφυλασσομένων ρητών αντίθετων διατάξεων, ο υπάλληλος του Κέντρου δικαιούται την αμοιβή που αντιστοιχεί στην κατηγορία του, στο βαθμό και στο κλιμάκιό του ως εκ της υπαλληλικής σχέσεως και μόνον. Δεν χωρεί παραίτηση από το δικαίωμα αυτό. 2. Στην αμοιβή περιλαμβάνονται ο βασικός μισθός, τα οικογενειακά επιδόματα και οι αποζημιώσεις. Άρθρο 48 Η αμοιβή κανονικά εκφράζεται και καταβάλλεται σε βελγικά φράγκα, εκτός δεόντως αιτιολογημένων εξαιρέσεων. Άρθρο 49 Προτάσει του διοικητικού συμβουλίου, η επιτροπή μπορεί να προβεί σε αναπροσαρμογή των αμοιβών, ώστε να συμβαδίζουν με την εξέλιξη του κόστους ζωής στον τόπο υπηρεσίας, και με την εξέλιξη της αγοραστικής δύναμης στην Κοινότητα. Άρθρο 50 Οι μηνιαίοι βασικοί μισθοί ορίζονται για κάθε κατηγορία, κάθε βαθμό και κάθε κλιμάκιο σύμφωνα με τον πίνακα που αναφέρεται στο παράρτημα ΙΙ τον παρόντος καθεστώτος, το οποίο αποτελεί αναπόσπαστο τμήμα του εν λόγω καθεστώτος. Άρθρο 51 1. Τα οικογενειακά επιδόματα τα οποία δικαιούται ο υπάλληλος καθορίζονται στους κανόνες που αναφέρονται στο άρθρο 47 και περιλαμβάνουν: α) το επίδομα αρχηγού οικογενείας 7 β) το επίδομα συντηρούμενου τέκνου 7 γ) το σχολικό επίδομα. 2. Ο υπάλληλος ο οποίος δικαιούται τα ως άνω επιδόματα υποχρεούται να δηλώνει τα ομοειδή επιδόματα τα οποία λαμβάνει από άλλες πηγές, τα οποία και αφαιρούνται από τα επιδόματα τα καταβαλλόμενα βάσει του παρόντος καθεστώτος. 3. Το επίδομα συντηρούμενου τέκνου είναι δυνατόν να διπλασιασθεί με ειδική και αιτιολογημένη απόφαση του διευθυντή, λαμβανόμενης κατόπιν


text: προσκομίσεως πειστικών ιατρικών πιστοποιητικών συντεταγμένων από ιατρό που ορίζει το Κέντρο, με τα οποία βεβαιώνεται ότι το παιδί πάσχει από σοβαρή διανοητική ή σωματική αναπηρία, πράγμα που επιβάλλει στον υπάλληλο σημαντικές δαπάνες. Άρθρο 52 Σε περίπτωση θανάτου του υπαλλήλου διαρκούσης της υπαλληλικής σχέσεως, ο/η επιζών(-ώσα) νόμιμος σύζυγος ή τα συντηρούμενα τέκνα εισπράττουν το σύνολο της αμοιβής του αποθανόντος μέχρι τη λήξη του έκτου μήνα από το θάνατο. Άρθρο 53 Σύμφωνα με τα οριζόμενα στους κατά το άρθρο 47 κανόνες, επιστρέφονται στον υπάλληλο τα έξοδα στα οποία προέβη λόγω της ανάληψης καθηκόντων, της μετάθεσης ή της περάτωσης της υπαλληλικής σχέσης, καθώς και τα έξοδα που πραγματοποίησε κατά την άσκηση ή λόγω της άσκησης των καθηκόντων του, με την επιφύλαξη του άρθρου 37 παράγραφος 3. Άρθρο 54 1. Σε περίπτωση θανάτου ενός υπαλλήλου, του/της νόμιμου συζύγου, συντηρούμενου τέκνου, ή άλλου προσώπου συντηρούμενου κατά την έννοια των κανόνων που αναφέρονται στο άρθρο 47, εφόσον ζούσε στην ίδια στέγη με τον υπάλληλο, τα έξοδα μεταφοράς της σορού από τον τόπο υπηρεσίας μέχρι τον τόπο καταγωγής του υπαλλήλου επιστρέφονται από το Κέντρο. Προς τούτο, το Κέντρο μπορεί να χορηγήσει προκαταβολή. Επιστρέφονται επίσης από το Κέντρο τα έξοδα ταξιδίου, καθώς και τα έξοδα μεταφοράς της οικοσυσκευής των επιζώντων προσώπων που αναφέρονται στο πρώτο εδάφιο, οι οποίοι επιστρέφουν στον τόπο καταγωγής του αποθανόντος υπαλλήλου. 2. Σε περίπτωση θανάτου του υπαλλήλου κατά τη διάρκεια αποστολής, το Κέντρο επιστρέφει τα έξοδα μεταφοράς της σορού από τον τόπο στον οποίο επήλθε ο θάνατος μέχρι τον τόπο καταγωγής του υπαλλήλου. Άρθρο 55 Ποσά που καταβλήθηκαν αχρεωστήτως επιστρέφονται εάν ο εισπράξας εγνώριζε το παράτυπο της καταβολής, ή εάν η παρατυπία ήταν τόσο καταφανής ώστε ώφειλε να τη γνωρίζει. Η διαδικασία επιστροφής ορίζεται με απόφαση του διευθυντή. ΚΕΦΑΛΑΙΟ VI ΠΕΙΘΑΡΧΙΚΕΣ ΔΙΑΤΑΞΕΙΣ Άρθρο 56 1. Η παράβαση, από ή αμέλεια, των υποχρεώσεων τις οποίες υπέχει ο υπάλληλος βάσει του παρόντος, επισύρει πειθαρχικές κυρώσεις. 2. Οι πειθαρχικές κυρώσεις είναι οι εξής: - κυρώσεις πρώτου βαθμού: α) γραπτή προειδοποίηση 7 β) μορφή 7 - κυρώσεις δευτέρου βαθμού: α) υποβιβασμός σε κατώτερο κλιμάκιο 7 β) υποβιβασμός 7 γ) ανάκληση του διορισμού. 3. Δεν επιβάλλονται πλείονες της μιας πειθαρχικές ποινές για ένα και το αυτό παράπτωμα. Άρθρο 57 1. Ο διευθυντής δικαιούται να επιβάλει την κύρωση της προειδοποίησης και την κύρωση της μομφής χωρίς να ζητήσει τη γνώμη του διοικητικού συμβουλίου, είτε κατόπιν προτάσεως του προϊσταμένου του υπαλλήλου είτε με δική του πρωτοβουλία, αφού προηγηθεί απολογία του ενδιαφερομένου. 2. Οι υπόλοιπες πειθαρχικές κυρώσεις επιβάλλονται από το διοικητικό συμβούλιο αφού ολοκληρωθεί η κατά τοάρθρο 59 πειθαρχική διαδικασία. Τη διαδικασία αυτή κινεί ο διευθυντής ή το διοικητικό συμβούλιο, αφού προηγουμένως απολογηθεί ο ενδιαφερόμενος. Άρθρο 58 1. Εάν ένας υπάλληλος κατηγορείται για σοβαρό παράπτωμα, είτε κατά την εκπλήρωση των επαγγελματικών του υποχρεώσεων είτε κατά τη διάπραξη παράβασης του κοινού δικαίου, ο διευθυντής μπορεί να αποφασίσει την αναστολή της υπαλληλικής σχέσης του υπαλλήλου. Η απόφαση αυτή λαμβάνεται προληπτικά το αργότερο εντός τεσσάρων ημερών αφ' ης στιγμής ο διευθυντής έλαβε γνώση του επίδικου περιστατικού. 2. Η απόφαση περί της αναστολής της υπαλληλικής σχέσεως


text: ορίζει εάν κατά τη διάρκεια της αναστολής ο ενδιαφερόμενος εξακολουθεί να αμείβεται ή εάν θα του επιβληθούν κρατήσεις, το ύψος των οποίων μπορεί να φθάσει μέχρι το ήμισυ του βασικού μισθού. 3. Εάν δεν έχει ληφθεί απόφαση εντός διμήνου από την ημερομηνία κατά την οποία η απόφαση περί αναστολής έχει αρχίσει να παράγει αποτελέσματα, η διατήρηση αυτής της αναστολής πρέπει να επιβεβαιωθεί από το διοικητικό συμβούλιο. 4. Εάν δεν έχει ληφθεί απόφαση εντός τετραμήνου από την ημερομηνία κατά την οποία η απόφαση περί αναστολής άρχισε να παράγει αποτελέσματα, ο ενδιαφερόμενος αρχίζει εκ νέου να εισπράττει το σύνολο των αποδοχών του. 5. Εάν κατά τη λήξη της πειθαρχικής διαδικασίας δεν έχει επιβληθεί καμία κύρωση στον ενδιαφερόμενο, ή εάν του έχει απλώς γίνει γραπτή προειδοποίηση ή μομφή, του επιστρέφονται οι κρατήσεις που έγιναν επί των αποδοχών του. 6. Εάν όμως ο υπάλληλος διώκεται ποινικώς για τις ίδιες πράξεις, η υπηρεσιακή του κατάσταση ρυθμίζεται οριστικά μόνο μετά την τελική απόφαση του αρμόδιου δικαστηρίου. Άρθρο 59 1. Στο διοικητικό συμβούλιο υποβάλλεται έκθεση του διευθυντή, στην οποία αναφέρονται σαφώς οι παράνομες πράξεις οι αποδιδόμενες στον υπάλληλο και, εάν απαιτείται, οι περιστάσεις υπό τις οποίες διαπράχθηκαν. Η έκθεση διαβιβάζεται στον γραμματέα του διοικητικού συμβουλίου ο οποίος την κοινοποιεί στα μέλη του οργάνου αυτού και στον κατηγορούμενο υπάλληλο, με συστημένη επιστολή. Η μη παραλαβή της επιστολής εξ υπαιτιότητος του υπαλλήλου ή η άρνησή του να υπογράψει το αποδεικτικό παραλαβής ισοδυναμεί με κοινοποίηση. 2. Ο διευθυντής μπορεί να ορίσει εισηγητή, κατά προτίμηση άτομο με νομική παιδεία και ανεξάρτητο έναντι του Κέντρου. 3. Μόλις του κοινοποιηθεί η έκθεση του εισηγητή, ο υπάλληλος δικαιούται να λάβει πλήρη γνώση του ατομικού του φακέλλου καθώς και αντίγραφα όλων των εγγράφων της διαδικασίας. 4. Ο υπόδικος υπάλληλος, προκειμένου να υποβάλλει γραπτές παρατηρήσεις και να καλέσει μάρτυρες, δικαιούται προθεσμίας ενός μηνός από την παραλαβή της συστημένης επιστολής, συνοδευόμενης από την έκθεση, με την οποία αρχίζει η πειθαρχική διαδικασία. 5. Ο διευθυντής του Κέντρου δικαιούται επίσης να καλέσει μάρτυρες. 6. Έχοντας υπόψη τα προσκομισθέντα έγγραφα και, ενδεχομένως, τις έγγραφες δηλώσεις του ενδιαφερομένου και των μαρτύρων, καθώς και τα αποτελέσματα της διοικητικής εξέτασης που ενδεχομένως έγινε, ο διευθυντής ή, αν έχει διορισθεί, ο εισηγητής καταρτίζει τελική έκθεση στην οποία εκφράζει αιτιολογημένη γνώμη σχετικά με την πειθαρχική κύρωση την οποία κατά τη γνώμη του επισύρουν οι πράξεις που αποδίδονται στον υπάλληλο, διαβιβάζει δε τη γνώμη αυτή στο διοικητικό συμβούλιο και στον ενδιαφερόμενο. 7. Το διοικητικό συμβούλιο αποφασίζει το αργότερο εντός δύο μηνών. ΤΙΤΛΟΣ ΙΙΙ ΔΙΕΥΘΥΝΤΗΣ ΚΑΙ ΑΝΑΠΛΗΡΩΤΗΣ ΔΙΕΥΘΥΝΤΗΣ Άρθρο 60 1. Οι διατάξεις του παρόντος με τις οποίες θεσπίζονται δικαιώματα και υποχρεώσεις των υπαλλήλων εφαρμόζονται κατ' αναλογία στο διευθυντή και στον αναπληρωτή διευθυντή. 2. Όπου, στα πλαίσια του παρόντος καθεστώτος, προβλέπεται ότι ο διευθυντής λαμβάνει αποφάσεις για τους υπαλλήλους και τους τοπικούς υπαλλήλους, οι αντίστοιχες αποφάσεις για το διευθυντή και τον αναπληρωτή διευθυντή λαμβάνονται από το διοικητικό συμβούλιο. Επίσης, οσάκις προβλέπεται ότι οι υπάλληλοι και οι τοπικοί υπάλληλοι παρέχουν πληροφορίες στο διευθυντή, ο διευθυντής και ο αναπληρωτής διευθυντής παρέχουν τις πληροφορίες αυτού του είδους στο διοικητικό συμβούλιο.


text: ΤΙΤΛΟΣ IV ΚΟΙΝΩΝΙΚΕΣ ΚΑΙ ΦΟΡΟΛΟΓΙΚΕΣ ΔΙΑΤΑΞΕΙΣ ΚΑΙ ΔΙΑΤΑΞΕΙΣ ΠΕΡΙ ΕΝΔΙΚΩΝ ΜΕΣΩΝ ΚΕΦΑΛΑΙΟ Ι ΚΟΙΝΩΝΙΚΕΣ ΔΙΑΤΑΞΕΙΣ Τμήμα Ι Κοινωνική ασφάλιση Άρθρο 61 1. Όσον αφορά την κοινωνική ασφάλιση, ο υπάλληλος, ο αναπληρωτής διευθυντής και ο διευθυντής καθώς και τα τυχόν μέλη των οικογενειών τους, μπορούν να επιλέξουν ανάμεσα στο καθεστώς του κράτους στο οποίο εδρεύει το Κέντρο, το καθεστώς του κράτους στο οποίο διέμεναν πριν από την ανάληψη των καθηκόντων ή του κράτους του οποίου έχουν την ιθαγένεια. Ωστόσο, το εν λόγω δικαίωμα ασκείται μόνον άπαξ εντός τριμήνου από το διορισμό παράγει δε αποτελέσματα από την ημερομηνία ανάληψης των καθηκόντων. 2. Κατά των κινδύνων ασθενείας καλύπτονται ο υπάλληλος, ο αναπληρωτής διευθυντής και ο διευθυντής, ο/η νόμιμος σύζυγος εφόσον δεν δικαιούνται παροχές της αυτής φύσεως και του αυτού επιπέδου κατ' εφαρμογήν άλλων νομοθετικών ή διοικητικών διατάξεων, τα τέκνα τους και τα λοιπά πρόσωπα τα συντηρούμενα κατά την έννοια των κανόνων που αναφέρονται στο άρθρο 47. Ο βαθμός της κάλυψης αυτών των κινδύνων ορίζεται με κανόνες που εκδίδει το διοικητικό συμβούλιο κατόπιν προτάσεως του διευθυντή. 3. Το ένα τρίτο της αναγκαίας συνεισφοράς για την εξασφάλιση της κάλυψης των κινδύνων ασθενείας βαρύνει τον ασφαλιζόμενο, κατά τα οριζόμενα στους κανόνες που μνημονεύονται στην παράγραφο 2 δεύτερη φράση. Άρθρο 62 1. Υπό τους όρους που καθορίζονται στους κανόνες που αναφέρονται στο άρθρο 61 παράγραφος 2 δεύτερη φράση, ο υπάλληλος, ο αναπληρωτής διευθυντής και ο διευθυντής, από την ημερομηνία ανάληψης των καθηκόντων, καλύπτονται έναντι των κινδύνων επαγγελματικής νόσου και ατυχήματος, συμμετέχουν δε υποχρεωτικά στην κάλυψη των κινδύνων αυτών. 2. Στους κανόνες που αναφέρονται στην παράγραφο 1 διευκρινίζεται ποιοι κίνδυνοι δεν καλύπτονται, ποιες παροχές είναι κατοχυρωμένες και ποια έξοδα καλύπτονται. Άρθρο 63 1. Σύμφωνα με τα οριζόμενα στους κανόνες που αναφέρονται στο άρθρο 61 παράγραφος 2 δεύτερη φράση, εάν ο υπάλληλος, ο αναπληρωτής διευθυντής, και ο διευθυντής, αποκτήσει τέκνο, καταβάλλεται ένα εφ' άπαξ επίδομα στο πρόσωπο το οποίο ασκεί πράγματι την επιμέλεια του τέκνου. 2. Ο δικαιούχος του επιδόματος γεννήσεως δικαιούται να δηλώσει όσα ομοειδή επιδόματα εισπράττει από άλλες πηγές για το ίδιο παιδί, τα οποία και αφαιρούνται από το επίδομα που αναφέρεται στην παράγραφο 1. Εάν και οι δύο γονείς ανήκουν στο προσωπικό του Κέντρου και συγκεντρώνουν τις προϋποθέσεις χορήγησης του επιδόματος, το επίδομα καταβάλλεται μόνον στον ένα. Τμήμα ΙΙ Ταμείο προνοίας Άρθρο 64 1. Σύμφωνα με κανόνες που εκδίδει το διοικητικό συμβούλιο κατόπιν προτάσεως του διευθυντή, το Κέντρο συγκροτεί ταμείο προνοίας για τους υπαλλήλους, τον αναπληρωτή διευθυντή και το διευθυντή. Οι κανόνες αυτοί περιέχουν και τις τεχνικές λεπτομέρειες της υποχρεωτικής συνεισφοράς του προσωπικού και του Κέντρου στο ταμείο, καθώς και τα της εκκαθάρισης και καταβολής των εκάστοτε οφειλόμενων κεφαλαίων στο προσωπικό που αποχωρεί από τοΚέντρο. 2. Το ένα τρίτο της αναγκαίας συνεισφοράς για τη συγκρότηση του ταμείου προνοίας βαρύνει τον ασφαλιζόμενο, σύμφωνα με τους κανόνες που αναφέρονται στην παράγραφο 1. Τμήμα ΙΙΙ Επίδομα οριστικής και εθελούσιας εξόδου Άρθρο 65 1. Όταν ο διορισμός ενός υπαλλήλου που διετέλεσε στις υπηρεσίες του Κέντρου επί πέντε τουλάχιστον έτη, λήγει κατόπιν συμφωνίας μεταξύ του υπαλλήλου αυτού και του Κέντρου, είναι


text: δυνατόν κατόπιν αποφάσεως του διοικητικού συμβουλίου και βάσει εκθέσεως καταρτιζομένης από το διευθυντή, ο υπάλληλος να λάβει έκτακτο επίδομα οριστικής και εθελουσίας εξόδου, ποσού ίσου κατ' ανώτατο όριο με το δεκαπλάσιο του τελευταίου του βασικού μισθού, σύμφωνα με κανόνες που θεσπίζει το διοικητικό συμβούλιο προτάσει του διευθυντή. 2. Το επίδομα εξόδου δεν παρέχεται αυτομάτως και χορηγείται ενδεχομένως αφού ληφθούν υπόψη ιδίως τα συμφέροντα και οι στόχοι του Κέντρου, καταβάλλεται δε υπό τις προϋποθέσεις που ορίζει το διοικητικό συμβούλιο κατόπιν προτάσεως του διευθυντή και σύμφωνα με τους κανόνες που αναφέρονται στην παράγραφο 1. 3. Το επίδομα εξόδου δεν χορηγείται εάν η υπαλληλική σχέση λύεται κατ' εφαρμογή των άρθρων 37 και 38. 4. Το επίδομα εξόδου δεν χορηγείται στο διευθυντή και τον αναπληρωτή διευθυντή. 5. Το επίδομα εξόδου είναι ασυμβίβαστο προς την αποζημίωση που προβλέπεται στο άρθρο 35 παράγραφος 2. ΚΕΦΑΛΑΙΟ ΙΙ ΦΟΡΟΛΟΓΙΚΕΣ ΔΙΑΤΑΞΕΙΣ Άρθρο 66 1. Επί των αποδοχών, τις οποίες καταβάλλει το Κέντρο στο διευθυντή, τον αναπληρωτή διευθυντή και τους υπαλλήλους του, παρακρατείται φόρος υπέρ του Κέντρου. Οι λεπτομέρειες εφαρμογής αυτού του φόρου ορίζονται στο παράρτημα ΙΙΙ του παρόντος καθεστώτος το οποίο και αποτελεί και αναπόσπαστο τμήμα του παρόντος. Η επιτροπή μπορεί να τις τροποποιεί. 2. Ο φόρος εισπράττεται από το Κέντρο διά της παρακρατήσεως στην πηγή. Το προϊόν του φόρου εγγράφεται στον προϋπολογισμό του Κέντρου στο τμήμα «έσοδα». 3. Οι αμοιβές, τις οποίες καταβάλλει το Κέντρο στα πρόσωπα που αναφέρονται στην παράγραφο 1, δεν υπόκεινται σε εθνικούς φόρους. ΚΕΦΑΛΑΙΟ ΙΙΙ ΔΙΑΤΑΞΕΙΣ ΠΕΡΙ ΕΝΔΙΚΩΝ ΜΕΣΩΝ Άρθρο 67 1. Ο υπάλληλος, ο αναπληρωτής διευθυντής και ο διευθυντής δικαιούνται να υποβάλουν στην αρμόδια αρχή αίτηση και να της ζητήσουν να λάβει απόφαση για θέμα που τους αφορά. Η αρμόδια αρχή κοινοποιεί στον ενδιαφερόμενο την αιτιολογημένη απόφασή της εντός δύο μηνών από την κατάθεση της αιτήσεως. Η παρέλευση της προθεσμίας αυτής χωρίς απάντηση εκ μέρους της αρχής ισοδυναμεί με σιωπηρή απορριπτική απόφαση, κατά της οποίας μπορεί να ασκηθεί ένσταση κατά την έννοια της παραγράφου 2. 2. Ο υπάλληλος, ο αναπληρωτής διευθυντής και ο διευθυντής μπορούν να υποβάλουν στην αρμόδια αρχή ένσταση με την οποία προσβάλλεται μία πράξη της που θίγει το έννομο συμφέρων τους, είτη η αρμόδια αρχή έλαβε απόφαση που τους αφορά, είτε παρέλειψε να λάβει μέτρο επιβαλλόμενο από το παρόν καθεστώς. Η προθεσμία υποβολής της ενστάσεως είναι ένας μήνας, αρχίζει δε να τρέχει: - από την κοινοποίηση της απόφασης στον ενδιαφερόμενο, αλλά όχι αργότερα από την ημερομηνία κατά την οποία ο ενδιαφερόμενος έλαβε γνώση της αποφάσεως προκειμένου περί ατομικού μέτρου. Εάν όμως η ατομική πράξη είναι δυνατόν να παραβλάψει το έννομο συμφέρον τρίτου, η προθεσμία αρχίζει από τη στιγμή που ο τρίτος έλαβε γνώση της απόφασης, - από την ημερομηνία λήξεως της προθεσμίας απάντησης, εάν με την ένσταση προσβάλλεται σιωπηρή απορριπτική απόφαση κατά την έννοια της παραγράφου 1. Η αρμόδια αρχή κοινοποιεί την αιτιολογημένη απόφασή της στον ενδιαφερόμενο εντός μηνός από την υποβολή της ενστάσεως. Η παρέλευση της προθεσμίας αυτής χωρίς απάντηση στην ένσταση ισοδυναμεί με σιωπηρή απορριπτική απόφαση, κατά της οποίας μπορεί να ασκηθεί προσφυγή κατά την έννοια του άρθρου


text: 68. 3. Κατά την έννοια του παρόντος άρθρου αρμόδια αρχή είναι: - ο διευθυντής για τους υπαλλήλους, - το διοικητικό συμβούλιο για το διευθυντή και τον αναπληρωτή διευθυντή, καθώς και για τις περιπτώσεις ένστασης κατά πειθαρχικού μέτρου που έλαβε ο διευθυντής, - η επιτροπή για τις περιπτώσεις ένστασης κατά πειθαρχικού μέτρου που έλαβε το διοικητικό συμβούλιο κατά του διευθυντή ή του αναπληρωτή διευθυντή. Άρθρο 68 1. Οι διαφορές μεταξύ των υπαλλήλων, του διευθυντή και του αναπληρωτή διευθυντή αφ' ενός και του Κέντρου αφ' ετέρου, επιλύονται υποχρεωτικά διά συνδιαλλαγής ή διαιτησίας, σύμφωνα με τον κανονισμό συνδιαλλαγής και διαιτησίας που περιλαμβάνεται στο παράρτημα IV του παρόντος καθεστώτος το οποίο αποτελεί αναπόσπαστο τμήμα του εν λόγω καθεστώτος. Οι αποφάσεις που λαμβάνονται από το διαιτητικό δικαστήριο σύμφωνα με τον κανονισμό συνδιαλλαγής και διαιτησίας που αναφέρεται στην παράγραφο 1 είναι δεσμευτικές για τους διαδίκους και, εφόσον χρειάζεται, εκτελεστές για τις αρμόδιες αρχές των κρατών μελών της Κοινότητας ή των κρατών ΑΚΕ, καθώς και για τα θεσμικά και άλλα όργανα που προβλέπει η Σύμβαση. 3. Οι κατά την παράγραφο 1 διαφορές επιλύονται μόνο κατ' αυτό τον τρόπο. ΤΙΤΛΟΣ V ΤΟΠΙΚΟΙ ΥΠΑΛΛΗΛΟΙ Άρθρο 69 1. Ο τοπικός υπάλληλος προσλαμβάνεται με σύμβαση εργασίας από το διευθυντή για ορισμένο χρόνο, που λήγει το αργότερο στις 31 Αυγούστου 1996. 2. Για τον τοπικό υπάλληλο ισχύουν κατ' αναλογία οι διατάξεις του τίτλου ΙΙ, εξαιρέσει των άρθρων 6 έως 11, 30 32 έως 38, 41 έως 44, 47 έως 51 και του κεφαλαίου VI. Άρθρο 70 Οι όροι εργασίας του τοπικού υπαλλήλου και ειδικότερα όσον αφορά: α) τις λεπτομέρειες της έναρξης και τη λύσης της σχέσεως εργασίας 7 β) τις άδειες 7 γ) την κατάταξη και την αμοιβή του, καθορίζονται από το διευθυντή βάσει των κανόνων και πρακτικών στον τόπο που ασκεί το καθήκοντά του ο τοπικός υπάλληλος. Άρθρο 71 Στον τομέα της κοινωνικής ασφάλισης, το Κέντρο αναλαμβάνει ό,τι βαρύνει τον εργοδότη βάσει της νομοθεσίας της ισχύουσας στον τόπο που ασκεί τα καθήκοντά του ο τοπικός υπάλληλος. Άρθρο 72 Ο τοπικός υπάλληλος δικαιούται να υποβάλει στο διευθυντή αίτηση ζητώντας του να λάβει απόφαση για θέμα που τον αφορά. Ο διευθυντής κοινοποιεί την αιτιολογημένη απόφασή του στον ενδιαφερόμενο εντός μηνός από την υποβολή της αίτησης. Η παρέλευση της προθεσμίας αυτής χωρίς απάντηση ισοδυναμεί με σιωπηρή απορριπτική απόφαση, κατά της οποίας είναι δυνατή η άσκηση προσφυγής κατά την έννοια του άρθρου 73. Άρθρο 73 Οι διαφορές μεταξύ του Κέντρου και των τοπικών υπαλλήλων υπάγονται στο δικαστήριο το οποίο είναι αρμόδιο βάσει της νομοθεσίας της ισχύουσας στον τόπο που ο τοπικός υπάλληλος ασκεί τα καθήκοντά του. ΤΙΤΛΟΣ VI ΤΕΛΙΚΗ ΔΙΑΤΑΞΗ Άρθρο 74 Το παρόν καθεστώς αρχίζει να ισχύει την ίδια ημερομηνία με την απόφαση του συμβουλίου υπουργών ΑΚΕ-ΕΟΚ που το θεσπίζει. ΠΑΡΑΡΤΗΜΑ Ι ΤΟΥ ΚΑΘΕΣΤΟΣ ΚΕΝΤΡΟ ΒΙΟΜΗΧΑΝΙΚΗΣ ΑΝΑΠΤΥΞΗΣ (ΚΒΑ) ΕΠΙΣΤΟΛΗ ΔΙΟΡΙΣΜΟΥ (1) προς: Κύριο(Κυρία) . που γεννήθηκε (ημερομηνία και τόπος) .. / .. / . υπήκοο . κάτοχο του διαβατηρίου αριθ. . εκδοθέντος στις .. / .. / .... στ . Έχοντας υπόψη τις πληροφορίες που παρέσχετε στην αίτηση υποψηφιότητάς σας και κατόπιν της αντίστοιχης


text: διαγωνιστικής διαδικασίας πρόσληψης, το Κέντρο Βιομηχανικής Ανάπτυξης (ΚΒΑ), εκπροσωπούμενο από το διευθυντή του κ. .............................., ο οποίος ενεργεί ως αρμόδια για τους διορισμούς αρχή βάσει του άρθρου 6 του παραρτήματος της απόφασης αριθ. 1/92 του Συμβουλίου των Υπουργών ΑΚΕ-ΕΟΚ σχετικά με το καθεστώς που εφαρμόζεται στο προσωπικό του ΚΒΑ στα πλαίσια της τέταρτης σύμβασης ΑΚΕ-ΕΟΚ, αποφάσισε να σας διορίσει υπάλληλο του ΚΒΑ. Οι όροι που διέπουν το διορισμό σας είναι οι ακόλουθοι: 1. ΔΙΑΡΚΕΙΑ Ο διορισμός ισχύει για περίοδο ...................., από .. / .. / .... έως .. / .. / .... . 2. ΔΟΚΙΜΑΣΙΑ Οι πρώτοι έξι μήνες υπηρεσίας θεωρούνται ως δοκιμαστική περίοδος. Κατά τη διάρκεια της περιόδου αυτής, το καθένα από τα μέρη δύναται να καταγγείλει τον παρόντα διορισμό με συστημένη επιστολή και χωρίς προειδοποίηση. Η δοκιμαστική αυτή περίοδος εφαρμόζεται μόνο για τον πρώτο διορισμό. 3. ΤΟΠΟΣ Τοποθετείσθε επί του παρόντος στ . 4. ΚΑΤΑΤΑΞΗ Κατηγορία: . Επίπεδο: . Κλιμάκιο: . Δέχεστε να σας τοποθετεί ο διευθυντής, όποτε το κρίνει σκόπιμο, αναλόγως των αναγκών του ΚΒΑ, σε θέση με καθήκοντα ανάλογα με την κατηγορία και το επίπεδό σας, πράγμα το οποίο μπορεί να συνεπάγεται αλλαγές των αρμοδιοτήτων σας. 5. ΕΒΔΟΜΑΔΙΑΙΑ ΔΙΑΡΚΕΙΑ ΕΡΓΑΣΙΑΣ Η εβδομαδιαία διάρκεια εργασίας είναι ...... ώρες. 6. ΛΗΞΗ ΤΩΝ ΚΑΘΗΚΟΝΤΩΝ ΚΑΤΑ ΤΗ ΛΗΞΗ ΠΡΟΘΕΣΜΙΑΣ ΚΑΤΑΓΓΕΛΙΑΣ Σύμφωνα με το άρθρο 35 παράγραφος 1 στοιχείο β) του καθεστώτος που εφαρμόζεται στο προσωπικό του ΚΒΑ στα πλαίσια της τέταρτης σύμβασης ΑΚΕ-ΕΟΚ, το καθένα από τα μέρη δύναται να θέσει τέρμα στην ισχύ του παρόντος διορισμού με προθεσμία καταγγελίας ενός μήνος για κάθε συμπληρωμένο έτος υπηρεσίας και με κοινοποίηση διά συστημένης επιστολής. 7. ΚΑΘΕΣΤΩΣ Τα δύο μέρη αναγνωρίζουν τις δεσμεύσεις και υποχρεώσεις που απορρέουν από: α) το καταστατικό και τον εσωτερικό κανονισμό του ΚΒΑ, και το καθεστώς που εφαρμόζεται στο προσωπικό του ΚΒΑ στα πλαίσια της τέταρτης σύμβασης ΑΚΕ-ΕΟΚ 7 β) τους διάφορους εσωτερικούς κανόνες που θεσπίζει το ΚΒΑ σύμφωνα με το προαναφερόμενο καθεστώς, του οποίου δηλώνετε ότι έχετε λάβει γνώση. Οι ενδεχόμενες τροποποιήσεις των ως άνω κανόνων δύνανται να σας αντιταχθούν μόνον κατόπιν κοινοποιήσεως 7 γ) τους ατομικούς όρους που ενδεχομένως καθορίστηκαν από το ΚΒΑ για σας προσωπικώς, σύμφωνα με το άρθρο 1 παράγραφος 5 του προαναφερόμενου καθεστώτος. Παραιτείστε ρητώς από τα πλεονεκτήματα που προβλέπει για την ανάληψη καθηκόντων το προαναφερόμενο καθεστώς, και τα οποία έχετε ήδη λάβει επ' ευκαιρία τυχόν προηγουμένου διορισμού. Στα πλαίσια του παρόντος διορισμού λαμβάνονται υπόψη τα έτη υπηρεσίας που συμπληρώσατε κατά τη διάρκεια τυχόν προηγουμένου διορισμού. 8. ΔΙΑΙΤΗΣΙΑ Ο διακανονισμός τυχόν διαφορών μεταξύ σας και του ΚΒΑ γίνεται υποχρεωτικά διά συνδιαλλαγής ή διαιτησίας, σύμφωνα με τον κανονισμό διαδικασίας που αποτελεί το παράρτημα IV του καθεστώτος που εφαρμόζεται στο προσωπικό του ΚΒΑ στα πλαίσια της τέταρτης σύμβασης ΑΚΕ-ΕΟΚ. Ο διακανονισμός των διαφορών δεν μπορεί να γίνει κατά κανένα άλλο τρόπο.Τα δύο μέρη παραιτούνται ρητώς και αμοιβαίως, από οιαδήποτε μορφή διακανονισμού των διαφορών εκτός εκείνης που ορίζεται με τον εν λόγω κανονισμό συνδιαλλαγής και διαιτησίας, καθώς και από την προσφυγή σε οιαδήποτε άλλη δικαιοδοτική αρχή. 9. ΔΕΛΤΙΑ Το παράρτημα Α «Διοικητικό δελτίο» και το παράρτημα


text: Β «Οικογενειακό δελτίο» της παρούσας επιστολής διορισμού αποτελούν αναπόσπαστο μέρος αυτής. Προς το διευθυντή του ΚΒΑ Αποδέχομαι τον ως άνω διορισμό και τους όρους που περιέχει. Έχω λάβει γνώση των καταστατικού και του εσωτερικού κανονισμού του ΚΒΑ, του καθεστώτος που εφαρμόζεται στο προσωπικό του ΚΒΑ στα πλαίσια της τέταρτης σύμβασης ΑΚΕ-ΕΟΚ και των εσωτερικών κανόνων του ΚΒΑ. Αποδέχομαι τον κανονισμό συνδιαλλαγής και διαιτησίας για το διακανονισμό τυχόν διαφορών μου με το ΚΒΑ και παραιτούμαι ρητώς από οιαδήποτε άλλη μορφή διακανονισμού, συμπεριλαμβανομένης της προσφυγής σε οιαδήποτε άλλη δικαιοδοτική αρχή. . (Ημερομηνία) . [(Υπογραφή του/της διοριζομένου(-ης)] ΠΑΡΑΡΤΗΜΑ Α του παραρτήματος Ι ΔΙΟΙΚΗΤΙΚΟ ΔΕΛΤΙΟ Επώνυμο: . Όνομα(-τα): . Ημερομηνία γεννήσεως: . Οικογενειακή κατάσταση: . Ημερομηνία διορισμού του υπαλλήλου: . Ημερομηνία ισχύος του παρόντος διορισμού: . Διάρκεια του διορισμού: . Τόπος καταγωγής: . Κατοικία λόγω άσκησης καθηκόντων: . Κατηγορία, επίπεδο και κλιμάκιο: . Μηνιαίος βασικός μισθός: . Ειδικές ρήτρες: . Υπογραφή του / της διοριζόμενου(-ης) ( . ) Tabelle Vergrφίern 134 % ΠΑΡΑΡΤΗΜΑ Β του παραρτήματος Ι ΟΙΚΟΓΕΝΕΙΑΚΟ ΔΕΛΤΙΟ Επώνυμο: . Όνομα(-τα): . Τόπος και ημερομηνία γεννήσεως: . ΣΥΝΤΗΡΟΥΜΕΝΑ ΠΡΟΣΩΠΑ Επώνυμο και όνομα(-τα) Τόπος και ημερομηνία γεννήσεωςΣυγγενική σχέση Οικογενειακή κατάσταση Υπηκοότητα. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . Ο / Η υπογράφων(-ουσα) βεβαιώνω την ακρίβεια των ανωτέρω παρεχομένων πληροφοριών. Βρυξέλλες, . . . . . . . . . . . . . . . . . . . . . . . . . . . . . . . . . . . . . Υπογραφή του / της διοριζόμενου(-ης) ( . . . . . . . . . . . . . . . . . . . . ) ΠΑΡΑΡΤΗΜΑ ΙΙ του καθεστώτος >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙΙ του καθεστώτος ΛΕΠΤΟΜΕΡΕΙΕΣ ΕΦΑΡΜΟΓΗΣ ΤΟΥ ΦΟΡΟΥ ΤΟΥ ΘΕΣΠΙΣΘΕΝΤΟΣ ΥΠΕΡ ΤΟΥ ΚΕΝΤΡΟΥ 1. Υπόκεινται στον υπέρ του Κέντρου φόρο που προβλέπεται στο άρθρο 66 του καθεστώτος ο


text: διευθυντής, ο αναπληρωτής διευθυντής και το προσωπικό του Κέντρου, εκτός από τους τοπικούς υπαλλήλους. Ο φόρος οφείλεται κάθε μήνα ανάλογα με τους μισθούς και τις απολαβές πάσης φύσεως που καταβάλλονται από το Κέντρο σε κάθε φορολογούμενο. Πάντως αποκλείονται από τη φορολογητέα βάση τα κατ' αποκοπήν ή μη ποσά και οι αποζημιώσεις που αντιπροσωπεύουν την ανταμοιβή για βάρη που ανελήφθησαν λόγω ασκήσεως των καθηκόντων. 2. Οι παροχές και τα επιδόματα οικογενειακής και κοινωνικής φύσης εκπίπτουν από τη φορολογητέα βάση. 3. Έκπτωση 10 % εφαρμόζεται για επαγγελματικά και προσωπικά έξοδα επί του ποσού που προκύπτει μετά την εφαρμογή των παραγράφων 1 και 2 του παρόντος παραρτήματος. Για κάθε τέκνο ή πρόσωπο που συντηρείται από τον φορολογούμενο γίνεται συμπληρωματική έκπτωση που αντιστοιχεί στο διπλάσιο του ποσού του επιδόματος συντηρούμενου τέκνου που λαμβάνει ο φορολογούμενος. Για τον υπολογισμό της φορολογητέας βάσης, γίνεται επί πλέον έκπτωση 13 % επί της ακαθάριστης αμοιβής κάθε εκπατρισμένου μέλους του προσωπικού: η ελάχιστη έκπτωση δυνάμει της παρούσας διατάξεως δεν μπορεί να είναι κατώτερη από 7 500 βελγικά φράγκα. Οι κρατήσεις επί των αποδοχών των φορολογουμένων βάσει της νομοθεσίας κοινωνικής πρόνοιας στην οποία υπόκειται εκπίπτουν από τη φορολογητέα βάση.4. Ο φόρος υπολογίζεται επί του φορολογητέου ποσού που προκύπτει κατ' εφαρμογήν της παραγράφου 3, όπου θεωρείται μηδενικό το κλιμάκιο κάτω των 2 476 βελγικών φράγκων (FB), σύμφωνα με τους ακόλουθους συντελεστές: - 0 % για το κλιμάκιο κάτω των 2 476 FB, - 8 % για το κλιμάκιο μεταξύ 2 476 FB και 43 747, - 10 % για το κλιμάκιο μεταξύ 43 748 FB και 60 255, - 12,5 % για το κλιμάκιο μεταξύ 60 256 FB και 69 055, - 15 % για το κλιμάκιο μεταξύ 69 056 FB και 78 413, - 17,5 % για το κλιμάκιο μεταξύ 78 414 FB και 87 214, - 20 % για το κλιμάκιο μεταξύ 87 215 FB και 95 745, - 22,5 % για το κλιμάκιο μεταξύ 95 746 FB και 104 548, - 25 % για το κλιμάκιο μεταξύ 104 549 FB και 113 080, - 27,5 % για το κλιμάκιο μεταξύ 113 081 FB και 121 880, - 30 % για το κλιμάκιο μεταξύ 121 881 FB και 130 411, - 32,5 % για το κλιμάκιο μεταξύ 130 412 FB και 139 215, - 35 % για το κλιμάκιο μεταξύ 139 216 FB και 147 746, - 40 % για το κλιμάκιο μεταξύ 147 747 FB και 156 546, - 45 % για το κλιμάκιο πάνω από 156 546. Το ποσό του φόρου στρογγυλοποιείται στην αμέσως κατώτερη μονάδα. Τα ως άνω φορολογικά κλιμάκια είναι εκείνα που ίσχυαν την 1η Ιουλίου 1989. 5. Κατά παρέκκλιση από τις παραγράφους 3 και 4, τα ποσά που καταβάλλονται ως ανταμοιβή της υπερωριακής εργασίας φορολογούνται με το φορολογικό συντελεστή που εφαρμόσθηκε τον προηγούμενο μήνα εκείνου της πληρωμής στο υψηλότερο κλιμάκιο του φορολογητέου ποσού των αποδοχών του υπαλλήλου. Οι πληρωμές λόγω λήξεως των υπηρεσιών φορολογούνται, μετά την εφαρμογή των εκπτώσεων της παραγράφου 3 πρώτο, δεύτερο και τρίτο εδάφιο, με συντελεστή ίσο προς τα δύο τρίτα


text: του λόγου που υπήρχε κατά την καταβολή του τελευταίου μισθού μεταξύ: - του οφειλόμενου ποσού φόρου και - της φορολογητέας βάσης, όπως ορίζεται στις παράγραφους 1, 2 και 3. 6. Όταν η φορολογητέα πληρωμή ανάγεται σε περίοδο μικρότερη του μηνός, ο συντελεστής του φόρου είναι εκείνος που εφαρμόζεται στην αντίστοιχη μηνιαία πληρωμή. Όταν η φορολογητέα πληρωμή ανάγεται σε περίοδο μεγαλύτερη του μηνός, ο οφειλόμενος φόρος υπολογίζεται όπως αν η καταβολή αυτή ήταν κατανεμημένη κανονικά στους μήνες στους οποίους ανάγεται. Οι πληρωμές τακτοποιήσεως που δεν ανάγονται στο μήνα κατά τη διάρκεια του οποίου καταβάλλονται, υπόκεινται σε φόρο ο οποίος θα τις επιβάρυνε αν είχαν πραγματοποιηθεί κατά τις κανονικές τους ημερομηνίες. 7. Η επιτροπή θεσπίζει κάθε πρόσφορη διάταξη για την εφαρμογή των διατάξεων που προβλέπει το παρόν παράρτημα. Ο διευθυντής του Κέντρου φροντίζει για την εφαρμογή αυτών των διατάξεων. Εν ανάγκη προσφεύγει κατ' αναλογία στο καθεστώς που εφαρμόζεται σχετικά στους υπαλλήλους των Ευρωπαϊκών Κοινοτήτων, και ιδίως στον κανονισμό (ΕΟΚ, Ευρατόμ, ΕΚΑΧ) αριθ. 260/68 του Συμβουλίου της 29ης Φεβρουαρίου 1968 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων (1), όπως τροποποιήθηκε τελεταία. ΠΑΡΑΡΤΗΜΑ IV ΤΟΥ ΚΑΘΕΣΤΩΤΟΣ ΚΑΝΟΝΙΣΜΟΣ ΣΥΝΔΙΑΛΛΑΓΗΣ ΚΑΙ ΔΙΑΙΤΗΣΙΑΣ Ι. ΕΙΣΑΓΩΓΙΚΕΣ ΔΙΑΤΑΞΕΙΣ Άρθρο 1 Πεδίο εφαρμογής Ο διακανονισμός των διαφορών μεταξύ των υπαλλήλων του Κέντρου Βιομηχανικής Ανάπτυξης, του διευθυντή ή του αναπληρωτή διευθυντή αφενός, και του Κέντρου Βιομηχανικής Ανάπτυξης, αφετέρου, πραγματοποιείται με συνδιαλλαγή ή διαιτησία σύμφωνα με τον παρόντα κανονισμό διαδικασίας. Άρθρο 2 Ορισμοί Εκτός εάν προκύπτει άλλως στη συγκεκριμένη περίπτωση, για τους σκοπούς του παρόντος κανονισμού διαδικασίας νοούνται ως: - κράτος ΑΚΕ: κράτος που ανήκει στην ομάδα των κρατών της Αφρικής, Καραϊβικής και του Ειρηνικού που έχουν υπογράψει τη σύμβαση, - κράτος μέλος: κράτος μέλος της Ευρωπαϊκής Οικονομικής Κοινότητας (ΕΟΚ), - δικαστήριο: το διαιτητικό δικαστήριο, - διορίζουσα αρχή: η αρχή η οποία επιλέγεται με κοινή συμφωνία των μερών μιας διαιτητικής διαδικασίας ή αν δεν υπάρχει τέτοια συμφωνία, η αρχή που ορίζεται από τον παρόντα κανονισμό για το διορισμό διαιτητή, - σύμβαση: η τέταρτη σύμβαση ΑΚΕ-ΕΟΚ, - Συμβούλιο των Υπουργών: το συμβούλιο Υπουργών ΑΚΕ-ΕΟΚ το οποίο αναφέρεται στη σύμβαση, - επιτροπή: η επιτροπή βιομηχανικής συνεργασίας, - διοικητικό συμβούλιο: το διοικητικό συμβούλιο ίσης εκπροσώπησης του Κέντρου Βιομηχανικής Ανάπτυξης, - Κέντρο: το Κέντρο Βιομηχανικής Ανάπτυξης (ΚΒΑ), - καθεστώς: το καθεστώς που εφαρμόζεται στο προσωπικό του Κέντρου στα πλαίσια της τέταρτης σύμβασης ΑΚΕ-ΕΟΚ, - αιτών: το μέρος το οποίο κινεί τη διαιτητική διαδικασία κοινοποιώντας στο άλλο μέρος αίτηση διαιτησίας και προβολή αξιώσεων, - καθ' ού η αίτηση: το μέρος στη διαιτητική διαδικασία έναντι του οποίου προβάλλονται αξιώσεις, - μέρη: στα πλαίσια της διαιτητικής διαδικασίας, ο αιτών και ο καθ' ού η αίτηση στη διαδικασία αυτή. Άρθρο 3 Κοινοποίηση και υπολογισμός των προθεσμιών 1. Όλες οι κοινοποιήσεις που προβλέπονται στον παρόντα κανονισμό γίνονται με συστημένη επιστολή ή με επίδοση στον ίδιο τον παραλήπτη έναντι χρονολογημένου αποδεικτικού παραλαβής και στις δύο περιπτώσεις. Η κοινοποίηση λογίζεται ότι έχει παραληφθεί κατά την ημερομηνία της ούτω πραγματοποιηθείσης κοινοποίησης. Η μη παραλαβή εξ ευθύνης του παραλήπτη ή η άρνηση υπογραφής του αποδεικτικού παραλαβής


text: ισοδυναμεί με κοινοποίηση. 2. Προκειμένου να υπολογιστεί μία προθεσμία στα πλαίσια του παρόντος κανονισμού διαδικασίας, η εν λόγω προθεσμία αρχίζει να τρέχει από την επόμενη της ημέρας κατά την οποία η κοινοποίηση, η γνωστοποίηση ή η πρόταση παρελήφθη. Αν η τελευταία ημέρα της προθεσμίας είναι εορτή ή αργία, στη διεύθυνση που αναφέρεται στην κοινοποίηση, γνωστοποίηση ή πρόταση, η προθεσμία παρατείνεται μέχρι την επόμενη πρώτη εργάσιμη ημέρα. Συνυπολογίζονται, ωστόσο, οι εορτές και οι αργίες, οι οποίες μεσολαβούν στο διάστημα κατά το οποίο τρέχει η προθεσμία. Άρθρο 4 Συνδιαλλαγή 1. Οποιαδήποτε στιγμή πριν από την υποβολή της αίτησης διαιτησίας, το πρόσωπο που δικαιούται να ζητήσει τη διαιτησία οφείλει να ζητήσει τη διευθέτηση της διαφοράς με συνδιαλλαγή σύμφωνα με τον παρόντα κανονισμό διαδικασίας. 2. Σε περίπτωση διαφοράς μεταξύ του διευθυντή ή του αναπληρωτή διευθυντή και του Κέντρου, ο αιτών οφείλει να υποβάλει στην επιτροπή αίτημα για το διορισμό συνδιαλλαγέα. Ο διορισμός πρέπει να γίνει από την επιτροπή, εντός μεγίστης προθεσμίας 60 ημερών. 3. Σε περίπτωση διαφοράς μεταξύ υπαλλήλου και του Κέντρου, ο αιτών οφείλει να υποβάλει στο Διοικητικό Συμβούλιο αίτημα για το διορισμό συνδιαλλαγέα. Ο διορισμός πρέπει να γίνει εντός 45 ημερών. 4. Το πρόσωπο που διορίζεται ως συνδιαλλαγέας πρέπει να έχει την ιθαγένεια ενός των κρατών που έχουν υπογράψει τη σύμβαση. 5. Εντός 30 ημερών αφότου παραλάβει την κοινοποίηση του διορισμού του συνδιαλλαγέα, ο υποβάλλων την αίτηση συνδιαλλαγής κοινοποιεί την αίτηση αυτή στο έτερο μέρος και στο συνδιαλλαγέα. Η αίτηση περιλαμβάνει υπόμνημα των ισχυρισμών του αιτούντος και συνοδεύεται από αντίγραφα των σχετικών εγγράφων. 6. Εντός 30 ημερών από την παραλαβή της κοινοποίησης της αίτησης, το έτερον μέρος οφείλει να υποβάλει στο συνδιαλλαγέα και στον αιτούντα απάντηση στους ισχυρισμούς του. 7. Οι διαδικασίες ενώπιον του συνδιαλαγέα διεξάγονται όσο πιο ανεπίσημα και γρήγορα επιτρέπει η δίκαιη και αντικειμενική διευθέτηση της διαφοράς και βασίζονται στην αμερόληπτη ακρόαση των μερών. Τα μέρη μπορούν να εκπροσωπούνται ή να επικουρούνται από πληρεξούσιο της εκλογής τους. 8. Μετά την εξέταση της υπόθεσης, ο συνδιαλλαγέας προτείνει στα μέρη όρους διακανονισμού της διαφοράς. 9. Εάν προκύψει διακανονισμός, ο συνδιαλλαγέας καταρτίζει και υπογράφει το πρακτικό του διακανονισμού. Το πρακτικό υπογράφεται από τα μέρη για να πιστοποιηθεί η αποδοχή του. Το υπογεγραμμένο πρακτικό του διακανονισμού δεσμεύει τα μέρη. 10. Τα μέρη λαμβάνουν αντίγραφα του πρακτικού διακανονισμού, όπως υπογράφηκε. Εάν δεν προκύψει διακανονισμός εντός τεσσάρων μηνών από το διορισμό του συνδιαλλαγέα, τα μέρη είναι ελεύθερα να υποβάλουν τη διαφορά τους σε διαιτησία βάσει του παρόντος κανονισμού. Σε αυτήν την περίπτωση, ουδαμώς θίγονται τα νόμιμα δικαιώματα των μερών κατά τη διαιτησία από οτιδήποτε προέκυψε κατά τη διαδικασία ενώπιον του συνδιαλλαγέα. 12. Ως διαιτητής δεν μπορεί να διοριστεί πρόσωπο το οποίο έχει ήδη ασκήσει καθήκοντα συνδιαλλαγέα για το διακανονισμό της αυτής διαφοράς. ΙΙ. ΔΙΚΑΣΤΗΡΙΟ Άρθρο 5 Ιθαγένεια των διαιτητών Για να διοριστεί ένα πρόσωπο ως διαιτητής, πρέπει να έχει την ιθαγένεια ενός των κρατών που έχουν υπογράψει τη σύμβαση. Άρθρο 6 Αριθμός των διαιτητών Το δικαστήριο μπορεί να αποτελείται από έναν μόνο διαιτητή, εφόσον τα μέρη τον ορίσουν με κοινή συμφωνία εντός 30 ημερών από την


text: ημέρα κατά την οποία ο καθ' ού η αίτηση παρέλαβε την κοινοποίηση με την οποία κινείται η διαδικασία διαιτησίας σύμφωνα με το άρθρο 16. Αν δεν συμφωνήσουν τα μέρη ως προς την εκλογή του ενός και μόνου διαιτητή εντός της καθορισμένης προθεσμίας, το δικαστήριο αποτελείται από τρεις διαιτητές. Άρθρο 7 Διορισμός τριών διαιτητών 1. Αν πρέπει να διοριστούν τρεις διαιτητές κάθε μέρος έχει το δικαίωμα διορισμού ενός. Οι δύο διαιτητές που διορίστηκαν μ' αυτόν τον τρόπο επιλέγουν τον τρίτο, ο οποίος ασκεί καθήκοντα προέδρου του δικαστηρίου. 2. Ο διορισμός ενός διαιτητή από κάθε μέρος γίνεται εντός 30 ημερών από την ημερομηνία της συμφωνίας μεταξύ των μερών ότι το δικαστήριο θα αποτελείται από τρεις διαιτητές, ή από την ημερομηνία κατά την οποία αποκλείστηκε, σύμφωνα με το άρθρο 6, η συγκρότηση του δικαστηρίου από ένα μοναδικό διαιτητή. 3. Αν: α) εντός 30 ημερών αφότου κάθε μέρος διόρισε το διαιτητή του, οι δύο διαιτητές δεν έχουν επιλέξει τον τρίτο διαιτητή, ή β) εντός τριάντα ημερών από την παραλαβή της κοινοποίησης του διορισμού διαιτητή από το ένα μέρος, το άλλο μέρος δεν έχει κοινοποιήσει στο πρώτο το όνομα του διαιτητή, που διόρισε, ο απαιτούμενος διαιτητής διορίζεται από τη διορίζουσα αρχή, μετά από αίτηση ενός των μερών. 4. Η διορίζουσα αρχή επιλέγεται από τα μέρη το αργότερο 60 ημέρες αφού διαπιστωθεί η συγκεκριμένη παράλειψη η οποία καθιστά αναγκαία την προσφυγή στις υπηρεσίες της. Αν, μετά την πάροδο αυτής της προθεσμίας, τα μέρη δεν έχουν συμφωνήσει ως προς την επιλογή της διορίζουσας αρχής, οποιοδήποτε από τα μέρη μπορεί να ζητήσει από τον αρχαιότερο μεταξύ των δικαστών του Διεθνούς Δικαστηρίου της Χάγης, οι οποίοι είναι υπήκοοι των κρατών ΑΚΕ και των κρατών μελών, να ασκήσει τις εξουσίες της διορίζουσας αρχής. Άρθρο 8 Διορισμοί από τη διορίζουσα αρχή 1. Όταν ζητείται από τη διορίζουσα αρχή να διορίσει διαιτητή, το μέρος που υποβάλει την αίτηση αποστέλλει προς τη διορίζουσα αρχή αντίγραφο της κοινοποίησης διαιτησίας, που αναφέρεται στο άρθρο 16. Η διορίζουσα αρχή μπορεί να ζητήσει από τα μέρη τις πληροφορίες τις οποίες θεωρεί απαραίτητες για την άσκηση των καθηκόντων της. 2. Κάθε μέρος μπορεί να προτείνει στη διορίζουσα αρχή ονόματα προσώπων κατάλληλων για να διοριστούν ως διαιτητές. Όταν υποβάλλονται τέτοιες προτάσεις, πρέπει να δίδονται τα πλήρη ονόματα, οι διευθύνσεις και η ιθαγένεια των προτεινόμενων προσώπων, μαζί με περιγραφή των προσόντων τους. 3. Η διορίζουσα αρχή διορίζει τον ή τους διαιτητές το συντομότερο δυνατό, λαμβάνοντας δεόντως υπόψη το συμφέρον των μερών και τη φύση της διαφοράς. Άρθρο 9 Εξαίρεση των διαιτητών 1. Ο μελλοντικός διαιτητής γνωστοποιεί σε αυτούς που απευθύνονται προς αυτόν σε σχέση με τον ενδεχόμενο διορισμό του, όλα τα τυχόν γεγονότα ή περιστάσεις που θα μπορούσαν να προκαλέσουν δικαιολογημένες αμφιβολίες ή υποψίες ως προς την αμεροληψία ή την ανεξαρτησία του. Το πρόσωπο που έχει διοριστεί διαιτητής καθιστά γνωστά τα εν λόγω γεγονότα ή περιστάσεις στα μέρη, εκτός εάν τα έχει ήδη ενημερώσει σχετικά. 2. Κάθε διαιτητής μπορεί να εξαιρεθεί από ένα από τα μέρη αν υπάρχουν γεγονότα ή περιστάσεις που προκαλούν δικαιολογημένες αμφιβολίες ή υποψίες ως προς την


text: αμεροληψία ή την καταλληλότητά του. Τα μέρη όμως δεν δικαιούνται να ζητήσουν την εξαίρεση του διαιτητή τον οποίο έχουν διορίσει, ή στον διορισμό του οποίου έχουν συμμετάσχει, παρά μόνον για λόγους των οποίων έλαβαν γνώση μετά το διορισμό. 3. Το μέρος το οποίο ζητά την εξαίρεση διαιτητή κοινοποιεί την πρόθεσή του αναφέροντας τους σχετικούς λόγους γραπτώς στο Δικαστήριο, στο διαιτητή, του οποίου ζητά την εξαίρεση, και στο έτερο μέρος. Η κοινοποίηση αποστέλλεται εντός δεκαπέντε ημερών από τη σύσταση του δικαστηρίου ή από τον διορισμό του διαιτητή του οποίου ζητείται η εξαίρεση, εάν είναι μεταγενέστερος από τη σύσταση του δικαστηρίου, η εντός δεκαπέντε ημερών αφότου ο αιτών την εξαίρεση έλαβε γνώση των περιστάσεων που τη δικαιολογούν. Όταν η αίτηση εξαίρεσης του ενός μέρους γίνεται αποδεκτή από το έτερο μέρος, ή όταν ο διαιτητής του οποίου ζητείται η εξαίρεση αποσύρεται από το αξίωμα του παύει πάραυτα η εξουσία του εν λόγω διαιτητή στη διαιτητική διαδικασία. Ούτε όμως η συμφωνία των μερών για την εξαίρεση, ούτε η παραίτηση διαιτητή από το αξίωμά του, συνεπάγονται αναγνώριση του βασίμου των λόγων στους οποίους στηρίζεται η υποβληθείσα αίτηση εξαίρεσης. 4. Άν το έτερο μέρος δεν αποδέχεται την αίτηση εξαίρεσης, ή αν ο εν λόγω διαιτητής δεν αποσύρεται, τότε: α) εφόσον ο διαιτητής έχει διοριστεί από την διορίζουσα αρχή, η απόφαση για την εξαίρεση λαμβάνεται από αυτήν 7 β) εφόσον ο διορισμός του διαιτητή δεν έγινε από τη διορίζουσα αρχή, η απόφαση για την εξαίρεση λαμβάνεται από τα υπόλοιπα μέλη του δικαστηρίου, εφόσον υπάρχουν 7 γ) σε κάθε άλλη περίπτωση, ή σε περίπτωση διαφωνίας μεταξύ των υπολοίπων μελών του δικαστηρίου, η απόφαση λαμβάνεται από διορίζουσα αρχή η οποία έχει ή πρέπει να καθοριστεί σύμφωνα με την προβλεπόμενη στο άρθρο 7 παράγραφος 4 διαδικασία. Η απόφαση της διορίζουσας αρχής είναι οριστική. Άρθρο 10 Αντικατάσταση διαιτητών 1. Στις ακόλουθες περιπτώσεις, διορίζεται αντικαταστάτης διαιτητή σύμφωνα με τη διαδικασία που προβλέπεται στα άρθρα 8 και 9 και στο παρόν άρθρο η οποία ισχύει προκειμένου περί διορισμού του αντικαταστάτη διαιτητή: α) η αίτηση εξαίρεσης διαιτητή έχει γίνει δεκτή από το έτερο μέρος, ή β) ο διαιτητής του οποίου ζητείται η εξαίρεση αποσύρεται από το αξίωμά του, ή γ) παρά την έλλειψη συμφωνίας του ετέρου μέρους ή την άρνηση του διαιτητή να αποσυρθεί, διατηρείται η σχετική αίτηση εξαίρεσης, ή δ) ο διαιτητής αποβιώσει κατά τη διάρκεια της διαιτητικής διαδικασίας, ή ε) για οποιονδήποτε άλλο λόγο, ο διαιτητής παραλείπει να εκπληρώσει τα καθήκοντά του ή βρίσκεται σε αδυναμία, de jure ή de facto, να τα εκπληρώσει. 2. Σε περίπτωση αντικατάστασης ενός διαιτητή, το δικαστήριο έχει την ευχέρεια να αποφασίσει την επανάληψη της προφορικής διαδικασίας η οποία έλαβε χώρα προηγουμένως και να ακυρώσει οποιαδήποτε απόφαση ή διαταγή ελήφθη κατά τη διάρκεια της διαδικασίας. ΙΙΙ. Η ΔΙΑΙΤΗΤΙΚΗ ΔΙΑΔΙΚΑΣΙΑ Άρθρο 11 Γενικές διατάξεις 1. Με την επιφύλαξη του παρόντος κανονισμού, το δικαστήριο διεξάγει τη διαιτησία κατά τον τρόπο τον οποίο κρίνει πρόσφορο. 2. Κατά τη διεξαγωγή της διαιτησίας, το δικαστήριο εξοικονομεί όσο χρόνο και κόστος μπορεί, στα πλαίσια της ορθής απονομής δικαιοσύνης μεταξύ των μερών. Τα μέρη


text: τυγχάνουν ίσης μεταχείρισης και, σε κάθε στάδιο της διαδικασίας, έχουν τη δυνατότητα να επικαλεσθούν τα δικαιώματά τους και να προβάλλουν τους ισχυρισμούς τους. 3. Κατόπιν αιτήσεως ενός των μερών και σε κάθε στάδιο της διαδικασίας, το δικαστήριο διεξάγει προφορική διαδικασία για την ακρόαση μαρτύρων και πραγματογνωμόνων, ή για την προφορική ανάπτυξη των επιχειρημάτων. Αν δεν υποβληθεί σχετική αίτηση, το δικαστήριο αποφαίνεται αν είναι σκόπιμο να διατάξει τη διεξαγωγή μιας τέτοιας διαδικασίας ή αν η διαδικασία θα διεξαχθεί βάσει εγγράφων και άλλων στοιχείων. 4. Όλα τα έγγραφα ή οι πληροφορίες τις οποίες προσκομίζει ένα μέρος στο δικαστήριο κοινοποιούνται ταυτόχρονα από το ίδιο προς το έτερο μέρος. Τα έγγραφα και οι πληροφορίες αυτές δεν μπορούν να χρησιμοποιηθούν προς υποστήριξη των ισχυρισμών του ενός μέρους εάν δεν υπάρχει απόδειξη ότι έχουν κοινοποιηθεί προηγουμένως στο έτερο μέρος. Άρθρο 12 Εφαρμοστέο δίκαιο και διαδικαστικοί κανόνες 1. Στα επίδικα ζητήματα είτε γενικής είτε ατομικής φύσεως, το δικαστήριο εφαρμόζει τους νομικούς κανόνες και τις νομικές αρχές που απορρέουν από τη Σύμβαση, από τη συμφωνία περί έδρας μεταξύ του Κέντρου και του Βελγίου από το καταστατικό και τον εσωτερικό κανονισμό του Κέντρου, από το καθεστώς του προσωπικού, από το δημοσιονομικό κανονισμό του Κέντρου, από τις κάθε είδους ρυθμίσεις του καθεστώτος αυτού που θεσπίσθηκαν από το διοικητικό συμβούλιο μετά από πρόταση του διευθυντή και επικυρώθηκαν κατά την έναρξη ισχύος, του καθεστώτος ή κατόπιν αυτής από την Επιτροπή Βιομηχανικής Συνεργασίας, από τους εσωτερικούς εκτελεστικούς κανόνες που έχει θεσπίσει ο διευθυντής και από τους τυχόν ατομικούς όρους που έχουν θεσπιστεί γραπτώς κατά το διορισμό ή έχουν θεσπιστεί γραπτώς εκ των υστέρων, και οι μεν και οι δε μετά από έγκριση του διοικητικού συμβουλίου. 2. Εφόσον υπάρξει ρητή εξουσιοδότηση των μερών κατά τη διάρκεια της διαιτητικής διαδικασίας, το δικαστήριο αποφασίζει βάσει της αρχής της επιείκειας ή ex aequo et bono. 3. Ολόκληρη η διαιτητική διαδικασία διεξάγεται σύμφωνα με τον παρόντα κανονισμό διαδικασίας. Κάθε διαδικαστικό ζήτημα που δεν έχει προβλεφθεί από τον παρόντα κανονισμό, ρυθμίζεται, ελλείψει συμφωνίας μεταξύ των μερών, από το δικαστήριο, το οποίο φροντίζει ιδιαίτερα, σε αυτή την περίπτωση, να τηρείται η αρχή της ισότητας μεταξύ των μερών. Άρθρο 13 Γλώσσα της διαδικασίας 1. Η διαιτητική διαδικασία διεξάγεται και η απόφαση της διαιτησίας εκδίδεται στη γλώσσα που προτείνουν τα μέρη. Εάν τα μέρη δεν συμφωνούν για το θέμα αυτό, το δικαστήριο ορίζει τη γλώσσα της διαδικασίας. 2. Το δικαστήριο μπορεί να ορίσει ότι όλα τα συνημμένα στην αίτηση ή στην απάντηση έγγραφα, και κάθε άλλο έγγραφο ή στοιχείο που προσκομίζεται κατά τη διάρκεια της διαδικασίας, των οποίων η γλώσσα του πρωτοτύπου είναι διαφορετική από τη γλώσσα της διαδικασίας, θα συνοδεύονται από επίσημη μετάφραση στη γλώσσα της διαδικασίας. Άρθρο 14 Τόπος της διαδικασίας Η διαιτητική διαδικασία διεξάγεται σε ένα από τα κράτη που έχουν υπογράψει τη Σύμβαση. Εάν τα μέρη δεν συμφωνούν για το θέμα αυτό, το δικαστήριο ορίζει τον τόπο της διαδικασίας. Άρθρο 15 Εκπροσώπηση και παράσταση με άλλο πρόσωπο Τα μέρη μπορούν να εκπροσωπούνται ή να επικουρούνται από πρόσωπα της επιλογής τους. Τα ονόματα και οι διευθύνσεις αυτών των προσώπων


text: πρέπει να κοινοποιούνται εγγράφως στο έτερο μέρος και στο δικαστήριο. Στην κοινοποίηση αυτή πρέπει να προσδιορίζεται αν τα διοριζόμενα πρόσωπα πρόκειται να εκπροσωπούν τα μέρη ή να παρίστανται μαζί με αυτά. Άρθρο 16 Έναρξη της διαιτητικής διαδικασίας 1. Ο αιτών σε μια διαιτητική διαδικασία κοινοποιεί τη διαιτησία στον καθ' ού. Η αίτηση προϋποθέτει την αναγνώριση του αναγκαίου χαρακτήρα της διαιτησίας και της παρούσας διαδικασίας, τον οριστικό και αμετάκλητο χαρακτήρα της τελικής απόφασης και την παραίτηση από κάθε άλλη μορφή ρύθμισης της διαφοράς, συμπεριλαμβανομένης της προσφυγής σε οποιοδήποτε δικαιοδοτικό όργανο. 2. Η διαδικασία διαιτησίας θεωρείται ότι έχει κινηθεί από την ημερομηνία κατά την οποία η κοινοποίηση της διαιτησίας έχει παραληφθεί από τον καθ' ού η αίτηση. 3. Η κοινοποίηση της διαιτησίας πρέπει να περιέχει τα ακόλουθα στοιχεία: α) την αίτηση υπαγωγής της διαφοράς σε διαιτησία 7 β) τα ονόματα και τις διευθύνσεις των μερών 7 γ) τη γενική φύση της διαφοράς και, κατά περίπτωση, το ποσό που αφορά 7 δ) το αντικείμενο και συνοπτική θεμελίωση της αίτησης. 4. Η κοινοποίηση της διαιτησίας μπορεί επίσης να περιλαμβάνει: α) το όνομα του προσώπου που προτείνεται ως μοναδικός διαιτητής 7 β) την κοινοποίηση του διορισμού διαιτητή από τον αιτούντα σύμφωνα με το άρθρο 7 παράγραφος 1 7 γ) την αίτηση που αναφέρεται στο άρθρο 17. Άρθρο 17 Αίτηση 1. Ο αιτών απευθύνει εντός προθεσμίας που καθορίζεται από το δικαστήριο την αίτησή του εγγράφως προς τον καθ' ού η αίτηση και προς κάθε διαιτητή, εκτός αν η αίτηση αυτή έχει συμπεριληφθεί στην κοινοποίηση διαιτησίας. 2. Η αίτηση, χρονολογημένη και υπογεγραμμένη από τον αιτούντα ή/και τον νόμιμο πληρεξούσιό του, περιλαμβάνει τα ακόλουθα στοιχεία: α) τα ονόματα και τις διευθύνσεις των μερών 7 β) περιγραφή των πραγματικών περιστατικών επί των οποίων βασίζεται η αίτηση 7 γ) τα εριστά σημεία 7 δ) το αντικείμενο της αίτησης. Ο αιτών μπορεί να επισυνάψει στην αίτησή του όλα τα αναγκαία κατά την κρίση του έγγραφα ή να προσθέσει μνεία των εγγράφων ή άλλων αποδεικτικών στοιχείων που θα προσκομίσει. Άρθρο 18 Αντίκρουση 1. Εντός προθεσμίας που καθορίζεται από το δικαστήριο, ο καθ' ού η αίτηση απευθύνει εγγράφως την απάντησή του προς τον αιτούντα και προς κάθε διαιτητή. 2. Ο καθ' ού η αίτηση απαντά στα σημεία της αίτησης που αναφέρονται στο άρθρο 17 παράγραφος 2 στοιχεία β), γ) και δ). Μπορεί είτε να επισυνάψει στην απάντησή του τα έγγραφα επί των οποίων βασίζει την αντίκρουσή του είτε να προσθέσει μνεία των εγγράφων ή άλλων αποδεικτικών στοιχείων τα οποία θα προσκομίσει. 3. Στην αντίκρουσή του ή σε μεταγενέστερο στάδιο της διαιτητικής διαδικασίας εάν το δικαστήριο αποφασίσει ότη η προθεσμία αυτή δικαιολογείται από τις περιστάσεις, ο καθ' ού η αίτηση μπορεί να ασκήσει ανταίτηση ή να επικαλεσθεί δικαίωμα, και στις δύο περιπτώσεις βάσει των ιδίων γεγονότων ή της έννομης σχέσης που απορρέει από το διορισμό. 4. Οι διατάξεις του άρθρου 17 παράγραφος 2 εφαρμόζονται στην ανταίτηση και στο δικαίωμα που προβάλλεται ως μέσον συμψηφισμού. Άρθρο 19 Μεταβολή της αίτησης ή αντίκρουσης Κατά τη διάρκεια της διαιτητικής διαδικασίας, τα μέρη μπορούν να μεταβάλουν ή να


text: συμπληρώσουν την αίτηση ή την αντίκρουσή τους, εκτός αν το δικαστήριο κρίνει ότι δεν μπορεί να επιτρέψει τις μεταβολές αυτές είτε επειδή έγιναν καθυστερημένα είτε λόγω της αδικαιολόγητης βλάβης που θα προκαλούσαν στο έτερο μέρος. Άρθρο 20 Ένσταση αναρμοδιότητας του δικαστηρίου 1. Το δικαστήριο είναι αρμόδιο να κρίνει επί των υποβαλλομένων ενστάσεων αναρμοδιότητάς του. 2. Το δικαστήριο είναι αρμόδιο να αποφασίζει ως προς την ύπαρξη ή το κύρος της πράξης διορισμού ή της έννομης σχέσης μεταξύ αιτούντος και καθ' ού η αίτηση. Απόφαση του δικαστηρίου περί ακυρότητας αυτών των πράξεων δεν θίγει την εφαρμογή του παρόντος κανονισμού διαδικασίας. 3. Η ένσταση αναρμοδιότητας του δικαστηρίου προβάλλεται το αργότερο κατά την κατάθεση της αντίκρουσης, ή, εφόσον πρόκειται για ανταίτηση, κατά την απάντηση. Η διάταξη αυτή εφαρμόζεται επίσης στις νέες αιτήσεις και ανταιτήσεις που επιτρέπονται κατά τη διάρκεια της διαδικασίας. 4. Γενικά το δικαστήριο αποφαίνεται επί της ενστάσεως αναρμοδιότητας ως επί προκαταρκτικού ζητήματος. Εντούτοις, μπορεί να συνεχίσει τη διαιτησία και να αποφανθεί επ' αυτής της ένστασης στην οριστική του απόφαση. Άρθρο 21 Άλλα υπομνήματα Το δικαστήριο αποφασίζει ποιά άλλα υπομνήματα οφείλουν ή μπορούν να προσκομίσουν τα μέρη, εκτός από την αίτηση και την απάντηση, και, ενδεχομένως τον τρόπο υποβολής τους, και τις προθεσμίες για την κοινοποίησή τους. Άρθρο 22 Προθεσμίες Οι τασσόμενες από το δικαστήριο προθεσμίες για την κοινοποίηση των εγγράφων υπομνημάτων (συμπεριλαμβανομένης της αίτησης και της αντίκρουσης) δεν πρέπει, να υπερβαίνουν εκάστοτε τις 45 ημέρες. Εντούτοις, οι εν λόγω προθεσμίες μπορούν να παραταθούν από το Δικαστήριο, εφόσον κρίνει ότι αυτή η παράταση είναι δικαιολογημένη. Άρθρο 23 Απόδειξη 1. Κάθε μέρος φέρει το βάρος απόδειξης των πραγματικών περιστατικών επί των οποίων θεμελιώνει την αίτηση ή την αντίκρουσή του. 2. Το δικαστήριο μπορεί, εφόσον το κρίνει σκόπιμο, να ζητήσει από τα μέρη να προσκομίσουν στο δικαστήριο και στο έτερο μέρος, εντός προθεσμίας καθοριζόμενης από το δικαστήριο, περίληψη των εγγράφων και λοιπών αποδεικτικών στοιχείων τα οποία σκοπεύει να υποβάλει το εν λόγω μέρος προς υποστήριξη των επίδικων περιστατικών τα οποία εκτίθενται στην αίτηση ή στην αντίκρουσή του. 3. Σε κάθε στάδιο της διαδικασίας, το δικαστήριο μπορεί να ζητήσει από τα μέρη να προσκομίσουν έγγραφα, αποδεικτικά ή άλλα πειστήρια εντός προθεσμίας καθοριζόμενης υπ' αυτού. Άρθρο 24 Προφορική διαδικασία 1. Στην περίπτωση που διεξάγεται προφορική διαδικασία, το δικαστήριο κοινοποιεί έγκαιρα στα μέρη την ημερομηνία, την ώρα και τον τόπο της διαδικασίας. 2. Αν πρόκειται να εξετασθούν μάρτυρες, κάθε μέρος γνωστοποιεί, 15 ημέρες τουλάχιστον πριν από τη διαδικασία, στο δικαστήριο και στο έτερο μέρος, τα ονόματα και τις διευθύνσεις των μαρτύρων τους οποίους προτίθεται να προσαγάγει, το θέμα των μαρτυριών και τη γλώσσα στην οποία πρόκειται να εκφρασθούν οι μάρτυρες. 3. Το δικαστήριο λαμβάνει τα αναγκαία μέτρα για να εξασφαλιστεί η μετάφραση των προφορικών καταθέσεων που γίνονται κατά την ακροαματική διαδικασία καθώς και για τη σύνταξη των πρακτικών, αν κρίνει ότι κάποιο από τα μέτρα αυτά επιβάλλεται λόγω των συγκεκριμένων περιστάσεων ή αν τα μέρη συμφωνούν ως προς αυτά τα μέτρα και έχουν κοινοποιήσει αυτή τη συμφωνία προς το Δικαστήριο, τουλάχιστον δεκαπέντε ημέρες πριν από τη διεξαγωγή της


text: ακροαματικής διαδικασίας. 4. Η ακροαματική διαδικασία διεξάγεται κεκλεισμένων των θυρών, εκτός αντιθέτου συμφωνίας των μερών. Το δικαστήριο μπορεί να ζητήσει να αποσύρονται οι τυχόν μάρτυρες κατά τη διάρκεια των καταθέσεων των άλλων μαρτύρων. Το δικαστήριο είναι ελεύθερο να καθορίσει τον τρόπο κατά τον οποίο εξετάζονται οι μάρτυρες, με την επιφύλαξη του δικαιώματος των μερών να εξετάζουν, μετά από σχετική αίτηση, τους μάρτυρες που προσάγονται από το έτερο μέρος. 5. Η απόδειξη μέσω μαρτύρων μπορεί επίσης να διεξαχθεί υπό μορφή ένορκων καταθέσεων υπογεγραμμένων από τους μάρτυρες. Εντούτοις, κατόπιν αιτήσεως ενός των μερών και εφόσον συμφωνεί το δικαστήριο, οι εν λόγω μάρτυρες μπορούν να εξετασθούν σε ακροαματική διαδικασία στην οποία τα μέρη θα έχουν τη δυνατότητα να παρίστανται και να εξετάζουν τους μάρτυρες. 6. Το δικαστήριο αποφασίζει ως προς το παραδεκτό, τη συνάφεια με την υπόθεση, τη βαρύτητα και την αποδεικτική δύναμη των προσκομιζομένων στοιχείων και αποδείξεων. Άρθρο 25 Προσωρινά ή συντηρητικά μέτρα 1. Κατόπιν αιτήσεως ενός των μερών, το δικαστήριο μπορεί να επιβάλλει κάθε προσωρινό ή συντηρητικό μέτρο που κρίνει αναγκαίο σχετικά με το αντικείμενο της διαφοράς. Το δικαστήριο μπορεί επίσης να διατάξει την κατάθεση χρηματικού ποσού ή την παροχή εγγύησης γιά όλο ή μέρος του επίδικου ποσού.Σε περίπτωση μη συμμόρφωσης, το δικαστήριο συνάγει τα συμπεράσματα τα οποία θα μπορούσαν λογικά να συναχθούν από την παράλειψη. 2. Τα προσωρινά ή συντηρητικά μέτρα μπορούν να ληφθούν υπό μορφή μη οριστικής απόφασης. Το δικαστήριο μπορεί να ζητήσει την παροχή ασφάλειας για τα έξοδα αυτών των μέτρων. Άρθρο 26 Πραγματογνώμονες 1. Το δικαστήριο μπορεί να ορίζει έναν ή περισσότερους ανεξάρτητους πραγματογνώμονες για να εξετάζουν συγκεκριμένα ζητήματα που τους θέτει το δικαστήριο και να του αναφέρουν γραπτώς σχετικά. Κάθε μέρος έχει δικαίωμα να ζητήσει την εξαίρεση ενός πραγματογνώμονα, επικαλούμενος αναρμοδιότητα ή μεροληψία, εάν δε η ένσταση γίνει δεκτή από το δικαστήριο ο πραγματογνώμονας αποσύρεται. Στα μέρη κοινοποιείται αντίγραφο της εντολής του πραγματογνώμονα, η οποία καταρτίζεται από το δικαστήριο. 2. Τα μέρη παρέχουν στον πραγματογνώμονα οποιαδήποτε σχετική με την υπόθεση πληροφορία ή υποβάλουν στον έλεγχό του οποιοδήποτε σχετικό με την υπόθεση έγγραφο, εφόσον τους το ζητήσει. Κάθε διαφορά μεταξύ των μερών και του πραγματογνώμονα ως προς τη συνάφεια που έχει με την υπόθεση η ζητούμενη πληροφορία ή προσκόμιση παραπέμπεται στο δικαστήριο, που αποφασίζει σχετικά. 3. Μόλις παραλάβει την έκθεση του πραγματογνώμονα, το δικαστήριο κοινοποιεί αντίγραφο της έκθεσης αυτής προς τα μέρη, τα οποία θα έχουν κατ' αυτόν τον τρόπο τη δυνατότητα να διατυπώσουν εγγράφως τις απόψεις τους σχετικά με την έκθεση. Τα μέρη έχουν το δικαίωμα να εξετάζουν κάθε έγγραφο το οποίο επικαλείται στην έκθεσή του ο πραγματογνώμονας. 4. Κατόπιν αιτήσεως ενός των μερών, ο πραγματογνώμονας, μετά την παράδοση της έκθεσής του, μπορεί να εξετασθεί σε ακροαματική διαδικασία στην οποία τα μέρη έχουν τη δυνατότητα να παρίστανται και να του απευθύνουν ερωτήσεις. Σε αυτήν τη διαδικασία, το κάθε μέρος μπορεί να προσαγάγει πραγματογνώμονες οι οποίοι καταθέτουν ως μάρτυρες σχετικά με τα επίδικα ζητήματα. Οι διατάξεις του άρθρου 24 εφαρμόζονται στην εν λόγω διαδικασία. Άρθρο 27 Ερημοδικία 1. Αν, εντός της καθορισμένης υπό του δικαστηρίου προθεσμίας, ο


text: αιτών δεν έχει καταθέσει την αίτησή του χωρίς να επικαλεσθεί νόμιμο κώλυμα, το δικαστήριο διατάσσει τη λήξη της διαιτητικής διαδικασίας. Αν, εντός της καθορισμένης από το δικαστήριο προθεσμίας, ο καθ' ού η αίτηση δεν έχει καταθέσει την αντίκρουσή του, χωρίς να επικαλεστεί νόμιμο κώλυμα, το δικαστήριο, αφού λάβει υπόψη τους ιδιαίτερους περιορισμούς που ισχύουν για τον καθ' ού, διατάσσει τη συνέχιση της διαδικασίας και μπορεί να εκδώσει απόφαση ακόμη και αν δεν έχει υποβληθεί μέχρι τότε η αντίκρουση. 2. Αν κάποιο από τα μέρη, αν και έχει κλητευθεί προσηκόντως σύμφωνα με τις διατάξεις του παρόντος κανονισμού, δεν παρίσταται στην ακροαματική διαδικασία, χωρίς να επικαλεστεί νόμιμο κώλυμα, το δικαστήριο μπορεί να συνεχίσει τη διαιτησία. 3. Αν κάποιο από τα μέρη, αν και καλείται προσηκόντως να προσκομίσει έγγραφες αποδείξεις, δεν τις προσκομίζει εντός της ταχθείσας προθεσμίας, χωρίς να επικαλεστεί νόμιμο κώλυμα, το δικαστήριο μπορεί να εκδώσει απόφαση βάσει των αποδεικτικών στοιχείων που διαθέτει, λαμβάνοντας δεόντως υπόψη την προαναφερόμενη παράλειψη και την επίπτωσή της στην υπόθεση. Άρθρο 28 Λήξη της προφορικής διαδικασίας 1. Το δικαστήριο μπορεί να ζητήσει από τα μέρη αν απιθυμούν να προσκομίσουν περαιτέρω αποδείξεις, να προσαγάγουν μάρτυρες ή να προβούν σε δηλώσεις, σε περίπτωση δε αρνητικής απάντησης μπορεί να κηρύξει το πέρας της προφορικής διαδικασίας. 2. Το δικαστήριο μπορεί, εφόσον το κρίνει αναγκαίο λόγω εξαιρετικών περιστάσεων, να αποφασίσει, αυτεπαγγέλτως, ή κατόπιν αιτήσεως εντός των μερών, την επανάληψη της προφορικής διαδικασίας οποιαδήποτε στιγμή πριν από την έκδοση της απόφασης. Άρθρο 29 Παραίτηση από το δικαίωμα επίκλησης του παρόντος κανονισμού Το μέρος που δεν προβάλει αμέσως ένσταση, σε περίπτωση μη συμμόρφωσης με τις διατάξεις ή τις προϋποθέσεις του παρόντος κανονισμού, θεωρείται ότι έχει παραιτηθεί του δικαιώματος προβολής των εν λόγω ενστάσεων. Άρθρο 30 Αποφάσεις 1. Όταν το δικαστήριο δεν αποτελείται από ένα μόνο διαιτητή, όλες οι αποφάσεις του δικαστηρίου λαμβάνονται κατά πλειοψηφία. Εντούτοις, αν δεν επιτευχθεί πλειοψηφία, υπερισχύει η ψήφος του προεδρεύοντος διαιτητή, ο οποίος πρέπει να αιτιολογήσει την ψήφο του. 2. Όταν αφορά διαδικαστικά ζητήματα, ελλείψει πλειοψηφίας, ή όταν το δικαστήριο το επιτρέπει, ο προεδρεύων διαιτητής μπορεί να αποφασίζει μόνος του, με την επιφύλαξη ενδεχόμενης αναθεώρησης του δικαστηρίου. Άρθρο 31 Χρόνος έκδοσης, πεδίο εφαρμογής, τύπος και έναρξη ισχύος της απόφασης 1. Η διαιτητική απόφαση εκδίδεται το ταχύτερο δυνατόν μετά τη λήξη της ακροαματικής διαδικασίας ή την προσκόμιση των αποδείξεων ή στοιχείων τα οποία επιθυμούν τα μέρη να παρουσιάσουν ενώπιον του δικαστηρίου. 2. Εκτός από την έκδοση οριστικής απόφασης, το δικαστήριο δικαιούται να εκδίδει μη οριστικές, προδικαστικές ή μερικές αποφάσεις. 3. Η διαιτητική απόφαση εκδίδεται γραπτώς, είναι οριστική και δεσμευτική για τα μέρη τα οποία δεν δύνανται να την προσβάλουν με ένδικα μέσα. Τα μέρη εκτελούν την απόφαση αμελλητί. Κάθε κράτος ΑΚΕ ή κράτος μέλος αναγνωρίζει το δεσμευτικό χαρακτήρα κάθε απόφασης που εκδίδεται βάσει του παρόντος κανονισμού διαδικασίας και εξασφαλίζει την εκτέλεσή της στο έδαφός του, σαν να επρόκειτο για οριστική απόφαση δικαστηρίου της επικρατείας του. 4. Το δικαστήριο αιτιολογεί την απόφασή του, εκτός αν τα μέρη συμφωνήσουν ότι αυτό δεν είναι αναγκαίο. 5. Η απόφαση υπογράφεται και επικυρούται δεόντως από τους